Reforma obrazovanja u Srbiji dobila pozitivne ocene EU\nBeograd, 2. novembar 2021.\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić izrazio je danas zadovoljstvo rezultatima koji su postignuti u oblasti obrazovanja u proteklih godinu dana, kao i zbog toga što je Evropska unija te napore prepoznala i podržala.\nNa današnjoj sednici Međuministarskog saveta za praćenje i usmeravanje sprovođenja reforme u oblasti obrazovanja istaknuto je da Evropska komisija pozdravlja novu Strategiju razvoja obrazovanja do 2030. godine i nameru da se osigura nastavak reformi.\nRužić je podsetio na to da su status i tok reformi obrazovanja u Srbiji i tokom prethodnih godina dobijali pozitivnu ocenu Evropske unije.\nTo je potvrđeno i uspešnom realizacijom najvećeg dela aktivnosti koje su planirane i podržane iz sredstava takozvane Sektorske budžetske podrške, kao modaliteta Instrumenta pretpristupne pomoći EU, koji je i osmišljen tako da osnaži upravo sistemski pristup realizaciji strateških ciljeva, rekao je Ružić.\nOn je izrazio zahvalnost EU zbog podrške Srbiji u realizovanju sistemskih reformi u oblasti obrazovanja u proteklom periodu.\nUveren sam u to da će tekući programski period - IPA 3, do 2027. godine, biti obeležen još boljim rezultatima, naročito imajući u vidu kvalitetne osnove koje postavlja nova strategija obrazovanja, ali i ostale nacionalne strategije koje sada čine jedan koherentan okvir, definisan Zakonom o planskom sistemu, rekao je on.\nŠef Delegacije EU u Srbiji Emanuele Žiofre čestitao je na rezultatima koje je Srbija postigla u oblasti obrazovanja, a koji su navedeni u godišnjem izveštaju u procesu pridruživanja Srbije EU.\nŽiofre je ocenio da je ovo važan tranzicioni period za Srbiju i kao primer uspešnih reformi naveo modernizaciju kurikuluma u osnovnim i srednjim školama, Nacionalni okvir kvalifikacija, kao i proces digitalizacije nastave.\nNa skupu je istaknuto da je fokus Ministarstva u prethodnom periodu bio usmeren na digitalizaciju procesa učenja i prilagođavanje nastave uslovima izazvanim pandemijom koronavirusa.\nŽiofre je čestitao na aktivnom učešću Srbije u projektima kao što su Erazmus i Horizont 20/20 i podsetio na to da je ovo četvrti sastanak, ocenivši da predstavlja primer dobre prakse u razmeni stavova i dobar primer kontinuiranog dijaloga.\nOn je naveo da je potrebno da Srbija nastavi da radi na ključnim pitanjima kao što je sistemska podrška deci iz ranjivih kategorija i da je potrebna dodatna podrška i fokus na ranom obrazovanju.\nŠef Delegacije EU u Srbiji je dodao da su potrebni dalji napori u kontekstu uspostavljanja koherentnog informacionog sistema koji će uključivati i međunarodne indikatore i postizanje pune usklađenosti mehanizma obezbeđivanja kvaliteta u visokom obrazovanju sa preporukama Evropske asocijacije za osiguranje kvaliteta u visokom obrazovanju (ENQA).\nŽiofre je, takođe, pozdravio učešće civilnog društva i međunarodnih partnera u današnjem dijalogu.\nNa današnjem skupu, između ostalih, govorili su i ministarka za evropske integracije Jadranka Joksimović, ministarka za rad i zapošljavanje i socijalna pitanja Darija Kisić Tepavčević, ministar omladine i sporta Vanja Udovičić, kao i predstavnici drugih ministarstava.\nMeđuministarski savet je telo koje je u Republici Srbiji uspostavljeno radi efektivne koordinacije, na najvišem nivou, svih aktivnosti potrebnih za uspešno i celovito sprovođenje obrazovne reforme, odnosno realizacije strateških ciljeva Ministarstva, definisanih pre svega Strategijom razvoja obrazovanja i vaspitanja u Srbiji do 2030. godine, koja je usvojena u junu ove godine, navodi se u saopštenju Ministarstva prosvete, nauke i tehnološkog razvoja.


Rukometaši Srbije izborili plasman na Evropsko prvenstvo - Sport - Dnevni list Danas\nPočetna » Sport » Rukometaši Srbije izborili plasman na Evropsko prvenstvo\nRukometna reprezentacija Srbije plasirala se na Evropsko prvenstvo 2020. godine u Švedskoj, Norveškoj i Austriji, pošto je danas u hali Spens pobedila Švajcarsku sa 32:31 (19:17).\n0Piše: Beta 16. juna 2019. 20.36\nSrbija je do plasmana na Evropsko prvenstvo došla kao trećeplasirana u Grupi dva i osvojena tri boda protiv protiv Hrvatske i Švajcarske.\nEkipu Nenada Peručničića do današnje pobede predvodio je Bogdan Radivojević sa osam golova, dok je isto toliko u selekciji Švajcarske postigao Nik Tominek.\nU vrlo dinamičnom prvom poluvremenu, Švajcarska je često bila u prednosti, ali je Srbija u poslednjih desetak minuta stigla do preokreta.\nOdlično je tim Nenada Peruničića igrao u nastavku, postepeno uvećavao prednost, da bi 50. minutu imao i prednost od pet golova. Usledio je ipak pad u igri Srbije, što je Švajcarska iskoristila, izjednačila, čak i preokrenula.\nDoomaćin je ipak uz podršku 5.000 gledalaca uspeo da u samom finišu, odnosno 21 sekundi pre kraja da dodje do preokreta, a odlučujući pogodak postigao je Nemanja Zelenović.\nEvropsko prvenstvo, rukometNovi Sad


Hakeri se na internetu predstavljaju kao novinari\nGoogle je saopštio da je njegov tim za sajber sigurnost TAG otkrio novi trend među hakerima.\nNaime, sve veći broj hakera (naročito onih iz Severne Koreje, Irana i posebno Rusije) na internetu se predstavlja kao novinari ili zaposleni u medijima. Oni čak imaju i profile na društvenim mrežama, gde se takođe predstavljaju kao novinari, a mnogi od njih čak i objavljuju članke, intervjue i vesti. Na ovaj način hakeri mogu da lakše šire malwer i špijunski softver u komunikaciji emailom, kao i da lakše šire lažne vesti.\nGoogle je takođe otkrio i veliku grupu hakera iz Rusije pod kodnim imenom 'Sandworm'. Za ovu grupu se veruje da ima i podršku nekih državnih organa Rusije, a ovi hakeri su pokušali da šire špijunski softver u Južnoj Koreji za vreme Zimske olimpijade 2018. godine. Ova grupa se takođe optužuje i za napad na računarsku mrežu Ukrajinske elektro-kompanije, kao i ža širenje velikog broja štetnih špijunskih aplikacija za Android operativni sistem. Mnogi stručnjaci za računarsku sigurnost tvrde i da je 'Sandworm' pokušao da utiče na ishod Predsedničkih izbora u Francuskoj, te da su aktivno špijunirali kampanju Emanuela Makrona.


Vulin: Iduće godine štednja, rezultati 2016. | Vesti | Prva\nVulin: Iduće godine štednja, rezultati 2016.\nMinistar za rad, boračka i socijalna pitanja Aleksandar Vulin izjavio je danas sa će iduća 2015. godina biti veoma teška i da će to biti godina štednje, a da će pravi rezutati i kvaliteti sprovedenih mera biti vidljivi u 2016. godini.\n18.12.2014. - 12:41h\nVulin je na konferenciji "Ekonomist: Svet u 2015", rekao da se moramo nositi sa izazovima, a da će cilj Ministarstva biti novo zapošljavanje i dalji pad nezaposlenosti.\nOn je rekao da je Ministarstvo rada učestvovalo u svim merama štednje i da je uštedelo oko 1,8 milijardi dinara i to na platama i penzijama, ali da nijedan jedini dinar nije ušteđen na ime socijalnih davanja. Ministar je ponovio da se ta davanja u narednoj godini neće smanjivati i da je to odluka vlade.\n"Očekujem da će doći do pada nezaposlenosti i da će brojka od 17,6 odsto i dalje padati", rekao je Vulin.\nOn je precizirao da je najviše onih koji su iz sive zone prešli u legalne tokove, odnosno onih koji su nešto radili, a koje sistem nije prepoznavao, a takvih je 14.464 . Vulin je naveo da su inspektori rada za šest meseci ove godine imali 18 odsto više terenskih pregleda u odnosu na celu prošlu godinu.\nŠto se tiče novih zapošljavanja, Vulin je rekao da će ove godine Nacionalna služba za zapošljavanje imati povećan budžet na raspolaganju, od 2,8 milijardi dinara, a još 500 miliona dinara poredviđeno je za obuke i uvođenje u sistem rada osoba sa invaliditetom.\nOve godine za nova zapošljavanja bilo je predviđeno 1,8 milijardi dinara, a zahvaljujućiu povećanju sredstava za nova zapošljavanja očekuje se da će tim sredstvima biti obuhvaćeno ukupno 130.000 osoba. "U vremenu štednje, prepozanli smo gde bi trebalo povećavati sredstva, a to je za nova zapošljavanja" rekao je Vulin.\nOn je rekao da će iduće godine na raposlaganju biti različite subvencije za nova zapošljavanja, kao i za zapošljavanje mladih, ali i za samozapošlavanje.\nMinistar se osvrnuo i na mere koje će biti preduzete u narednom periodu, ističući da kada se reši problem preduzeća u restrukturiranju i kada se isplate otpremnine iduće godine biće primetno da nismo uplatili 708 miliona evra, što smo radili svih ovih godina za održavanje preduzeća u restrukturiranju.\nVulin je istakao da je veoma značajno što se neće povećavati nijedan porez, već će se samo efikasnije naplatiti ono što sada postoji.\nOn je rekao da će Ministarstvo rada iduće godine nastaviti zakonodavnu aktivnost i da će nastaviti rad na izmenama više zakona među kojima Zakon o socijalnoj zaštiti, izmenana porodičnih zakona, ali i donošenje novog Zakona o PIO, kao i zakona o socijalnom preduzetništvu, boračkoj zaštiti, bezbedosti na radu.\nVuliin je rekao da su to zakoni, koji su decenijama čekali da budu na dnevnom redu, što se izmena tiče.\nPrema negovim rečima, biće nastavljen rad na formiranju socijalnih karti, jer je to projekat koji će promeniti Srbiju, odnosno njenu državnu administraciju, budući da je cilj da uredi funkcionisanje državnih registara.\nPoruka Irana velikim silama: Rok ističe, gomilamo slabo obogaćeni uranijum\nTroicki grešio i psovao, Kecmanović ga pobedio za prvo ATP polufinale\nMilan Karadžić na čelu Sudijske komisije FSS, Majo Vujović ostao član\nMilici Starović izmakla medalja na Evropskim igrama


Tamiš slavio protiv Vršca\nU utakmici 17. kola KLS košarkaši Tamiša su na domaćem terenu savladali ekipu Vršca rezultatom 96:86.\nOvim trijumfom Pančevci prekidaju niz od dva poraza i dolaze do učinka od devet pobeda i sedam poraza. Sa druge strane Vršac nakon ovog susreta prekida svoj niz od tri pobede i trpi deveti poraz, uz koje ima šest trijumfa.\nDomaća ekipa je ušla u meč sa mnogo energije, napravila seriju 7:0 i naterala trenera Lučića da zatraži tajmaut u veoma ranoj fazi meča. Tamiš je održavao svoju prednost, međutim na samom kraju prve deonice gosti se rezultatski vraćaju u meč (24:22).\nU drugoj deonici Tamiš dolazi i do dvocifrene prednosti koju je iskusno održavao sve do velikog odmora. (51:40).\nGosti u drugo poluvreme ulaze motivisano i sa četiri vezane trojke i poenima Janjića ispod koša dolaze do vođstva (52:54). Domaći preko Pritzla i Pavićevića odbijaju nalet gostiju i vraćaju se na šest poena prednosti. Sa druge strane Nikolić uzvraća sa dve vezane trojke i ponovo podiže intenzitet i neizvesnost u Hali sportova. Međutim, timska igra Tamiša je došla do izražaja, te puleni Bojana Jovičića zajedničkim snagama vraćaju prednost i pre početka poslednjeg perioda rezultat na semaforu beše 72:65.\nU poslednjoj deonici presudilo je iskustvo i smirenost domaćih, koji su znali da kažnjavaju svako preuzimanje u odbrani gostiju i mirno priveli utakmicu kraju. Izvor KK Tamiš #KLSRB


11 Oct 2021, 9:24 Beograd rts Elena Marjanović\nSrpski rvač Zurab Datunašvili osvojio je zlatnu medalju na Svetskom prvenstvu u Oslu, pošto je savladao beloruskog takmičara Kirila Maskeviča sa ubedljivih 9:1.\nJoš jedan maestralni nastup srpskog rvača Zuraba Datunašvilija na Svetskom prvenstvu i još jedna medalja za Srbiju u tom sportu.\nDatunašvili je u kategoriji do 87 kilograma, savladao beloruskog takmičara Kirila Maskeviča sa ubedljivih 9:1.\nOdmah po osvajanju medalje našem rvaču su stigle brojne čestitke preko društvenih mreža od brojnih obožavalaca, poznanika, prijatelja kao i od predsednika Srbije Aleksandar Vučića, premijerke Ane Brnabić do ministra omladine i sporta Vanje Udovičića.\n"Najsrdačnije čestitke našem Zurabiju Datunašviliju na osvojenoj tituli prvaka sveta na šampionatu u Oslu! Sjajan i ubedljiv uspeh našeg reprezentativca doneo je veliku radost celom narodu! Srbija je ponosna na ovo zlato, bravo Zurabi! Novi uspesi i medalje Vas tek čekaju!", napisao je Aleksandar Vučić na Tviteru.\n„Svetsko zlato za Srbiju u rvanju, najbolji na planeti naš Zurab Datunašvili! Uvek šampionski nepokolebljiv, svim srcem, svom snagom - svaka čast, majstore, tako se bori za Srbiju! Čestitam i tvom stručnom štabu i Rvačkom savezu Srbije na još jednom uspehu za ponos i poštovanje naše Srbije", navodi se u čestitki ministra Udovičića.


Izvor: JUGpress.com, 01.Maj.2018, 13:31\nU organizaciji Sportskog Saveza opštine Surdulica odrzan je drugi po redu memorijalni turnir u malom fudbalu u čast Jovice Stošića Albanca.\nTurnir poprima tradicionalni karakter a ove godine učestvovalo je 15 ekipa iz Pčinjskog i Jablaničkog okruga koje su se u nedelji za nama, po futsal pravilima, medjusobno nadmetali za titulu pobednika turnira.\nPobednički pehar sa ove manifestacije dodeljen je ekipi “De lux” iz Surdulice, koja je i dobitnik >> Pročitaj celu vest na sajtu JUGpress.com << nagrade za najboljeg igrača i najboljeg golmana turnira.\nDrugo mesto osvojila je ekipa “Perić trade”, a treću poziciju zauzeo je tim “Lavovi”.\nPehare i nagrade najboljima uručio je predsednik SO Surdulica i narodni poslanik, Novica Tončev.


Neposredno pre otvaranja festivala obratila se direktorka Građanskih inicijativa Maja Stojanović, koja je istakla da poznaje veliki broj mladih ljudi koji iskreni prijatelji jedni drugima.\n„Danas slavimo naše prijateljstvo sa mladim ljudima Kosova. Sve ono što se dešava na kulturnoj sceni jeste deo procesa normalizacije odnosa” kazala je Stojanović\nIzvršni direktor organizacije sa Kosova Integra Kuštrim Kolići kazao je da nije bilo lako organizovati ovakav festival u ovom momentu.\n„Baš zato se zahvaljujem svima koji su podržali naše ideje koje prevazilaze sve prepreke za našu saradnju” kazao je Kolići.\nDirektor Inicijative mladih za ljudska prava Ivan Đurić kazao je da taj festival danas pokazuje drugu stranu političke realnosti koju živimo u kojoj ima prostora za saradnju, zajednički rad i rezultate.\n„Stvaramo novi pogled na stvarnost i naš festival je mera normalizacije odnosa” kazao je Đurić, prenosi Tanjug.\nDirektor Fonda za otvoreno društvo Milan Antonijević kazao je da ovakvi festivali šalju poruku saradnje i zajedničkog pogleda u budućnost.\nProtesti van prostora CZKD u Birčaninovoj ulici\nOko dvadesetak predstavnika Srpskog sabora Zavetnici razvilo je transparente s natpisima „Dobar dan ubicama, zbogom pameti” i „Ovo je Srbija”, istaklo fotografije srpskih manastira na Kosovu i pevalo rodoljubive pesme ispred kordona policije.\nMilica Đurđević Stamenkovski iz Srpskog sabora Zavetnici izjavila je da festival protiv kojeg protestuju falsifikuje istoriju i ima za cilj da srpsku kulturnu baštinu na Kosovu i Metohiji predstavi kao neku nepostojeću autohtonu kulturu takozvane Republike Kosovo.\nNekoliko minuta nakon otvaranja festivala pripadnicima Srpskog sabora Zavetnici priključilo se nekoliko desetina mladih ljudi koji su pevali pesme o Kosovu i Metohiji koje se najčešće mogu čuti na stadionima.\nSaobraćaj u Birčaninovoj ulici normalizovan je oko 21 sat kada su se razišli demonstranti.\nZamenik gradonačelnika Beograda Goran Vesić izjavio je da je utvrđeno da su na Trgu republike tokom rekonstrukcije pronađeni ostaci Virtemberške…\nBritanski “Gardijan” o novogodišnjoj rasveti u Beogradu\nAko je cilj novogodišnje rasvete u Beogradu bio da privuče strance, to je definitivno i postigla, jer je zaintrigirala poznati…\nPredsednik opštine Stari grad Marko Bastać je na Trgu Republike gde, s građanima i članovima uprave te gradske opštine, blokira…


NSinfo: Spas od gašenja: Vozovi se vraćaju u Vojvodinu\nČoka, Kanjiža, Senta, Kikinda i Subotica izdvojile su novac iz\nbudžeta da bi, na inicijativu Ministarstva građevinarstva, saobraćaja i infrastrukture, obnovile voznu liniju od Subotica do Kikinde, koja je do pre nekoliko godina bila pred gašenjem.\nPet vojvođanskih opština potpisalo je sa „Srbija vozom“ ugovor o sufinanisiranju železničkog prevoza na liniji Subotica–Kikinda.\nDržavni sekretar u tom ministarstvu Imre Kern kaže da se planiranom rekonstrukcijom linije Subotica–Senta može očekivati više putnika, ali da će poboljšati i teretni saobraćaj.\n„Korist će osetiti i privreda kada se nakon obnove pruge poveća kapacitet za prevoz tereta“, kaže Kern.\nPredsednica opštine Čoka Stana Đember kaže za Dnevnik da su oni na poziv Ministarstva pristali na to da se uključe u proces obnove železnice, te da, kao lokalne samouprave, izdvoje novac iz budžeta.\n„To nam svakako znači, te su opštine Čoka, Senta, Kanjiža i gradovi Kikinda i Subotica potpisali protokol o saradnji sa „Srbija vozom“. Mi smo iz našeg budžeta opredelili milion dinara za obnovu železnice jer je budžet mali – oko 400 miliona dinara“, istakla je Stana Đember.\nOna kaže da je njihov zadatak, kao predstavnika građana, učestvovanje u obnovi železnica da bi vozovi ponovo krenuli, prenosi Dnevnik.\n... ap vojvodina, čoka, kanjiža, kikinda, senta, subotica, voz


Obrt u Nišu - Lalatović ostaje, Tončev najavio "ozbiljna pojačanja" i napad na titulu - Admiral Bet SPORT\nObrt u Nišu – Lalatović ostaje, Tončev najavio "ozbiljna pojačanja" i napad na titulu\nNemanja Đorđević Posted on 4. juna 2019. 23:30 4. juna 2019. 23:25\nPrvi čovek Fudbalskog kluba Radnički Ivica Tončev obradovao je "Meraklije" pošto je klub uspešno dogovorio nastavak saradnje sa trenerom Nenadom Lalatovićem.\nDosadašnji šef stručnog štaba ostaće na toj funkciji i naredne sezone i u julu će ponovo povesti ekipu u kvalifikacije za Ligu Evrope.\nKako se navodi na zvaničnom sajtu tima sa "Čaira", ambicije prvog čoveka kluba su da klub naredne sezone napravi korak dalje u odnosu na prethodnu i u prilog tome ide i odluka da se nastavi saradnja između sa Nenadom Lalatovićem.\nTakođe, dodaje se – "umesto 0egzodusa’ Radnički će već od srede krenuti sa pravljenjem ozbiljnog tima, u skladu sa ambicijama predsednika i trenera".\nNastavak saradnje sa Nenadom Lalatovićem znači da od sutra krećemo sa ozbiljnim pripremama za osvajanje trofeja sledeće sezone, a klub će se koncentrisati i na visoke domete u kvalifikacijama za Ligu Evrope uz dolazak ozbiljnih fudbalskih imena na stadion ‘Čair’.\nTagovi : fudbal, ivica tončev, liga evrope, nenad lalatović, radnički niš, srbija, superliga\nŠvajcarci tvrde, Italijani demantuju - Da li se Inter pojačava u Londonu?\nVraća se - Endi Marej igra pre Vimbldona


AMSS: Moguće stvaranje poledice zbog vlažnih kolovoza i niskih temperatura – NovostiDana.rs\nAMSS: Moguće stvaranje poledice zbog vlažnih kolovoza i niskih temperatura\nKako se navodi, u toku su radovi na državnom putu na raskrsnici na ulazu u Veliko Gradište, a za vreme radova saobraćaj će se odvijati prema postavljenoj privremenoj signalizaciji.Zbog odrona i klizišta u mestu Draževići, na deonici izmedju Nove Varoši i Bistrice u toku su radovi, a na toj deonici postavljena je privremena saobraćajna signalizacija. Saobraćaj se odvija jednom trakom uz naizmenično propuštanje vozila.\nPrema podacima Uprave granične policije, na graničnim prelazima Srbije, na putničkim terminalima zadržavanja su do 30 minuta, osim na prelazu sa Madjarskom Horgoš gde se vozila zadržavaju oko sat vremena.\nNa graničnom prelazu Batrovci saobraćaj je pojačanog intenziteta.\nKako se navodi, u pretprazničnim danima kao i tokom novogodišnjih i božićnih praznika očekuje se pojačan saobraćaj i formiranje dužih kolona vozila na putničkim ulaznim i izlaznim terminalima, uglavnom sa Madjarske i Hrvatske strane.\nPreporučuje se da se u tim danima koriste granični prelazi koji su manje opterećeni i na kojima su zadržavanja kraća.\nPartije za nezavisnost Katalonije osvojile većinu\nPredsedništvo Skupštine Kosova po drugi put bez kvoruma za odluku o sazivanju vanredne sednice


Dan online - Podgoricom: Semafori u kvaru - 2018-08-31\nPodgoricom VELIKE GUŽVE NA RASKRSNICI KOD GINTAŠA Semafori u kvaru\nNa raskrsnici Bulevara Save Kovačevića i Ulice Bratstva i jedinstva već dva dana ne rade semafori. U problemu je svako ko se nađe na toj raskrsnici, jer se pravila desne ruke ne poštuju, već parola „ko ugrabi”. Pješacima je najteže, jer naša saobraćajna kultura nije na zavidnom nivou, te neće niko da im dozvoli da pređu ulicu. Učesnici u saobraćaju su često nestrpljivi, ne mogu da čekaju prvenstvo prolaza i kad semafori rade, a ne sad kad nemaju nikakvih ograničenja. Ovo bi trebalo da bude crveni signal nadležnim organima da što prije poprave semafore, kako ne bi došlo do neželjenih posledica.


Subota, 12. 3. 2005.\nNajstarija i najveća akademska ustanova u Srbiji danas proslavlja rođendan\nSto godina Univerziteta\nIzmeđu dva svetska rata, Beogradski univerzitet je bio među tri najbogatija u Evropi, a njegova imovina bila je procenjena na oko milijardu dolara zahvaljujući donatorima i zadužbinarima\nBEOGRAD - Studenti i profesori Univerziteta u Beogradu danas proslavljaju 100 godina od donošenja prvog Zakona o Univerzitetu. Iako koreni našeg najstarijeg i najvećeg univerziteta sežu do 1808. godine, kada je osnovana Velika škola, odluka o osnivanju Univerziteta doneta je 1898. godine, ali je svečano otvaranje bilo 1905. godine.\nPrve godine Univerzitet u Beogradu u svom okrilju imao je tri fakulteta: Filozofski, Pravni i Tehnički koji su bili smešteni u zdanju na Studentskom trgu, koje je kapetan Miša Anastasijević ostavio "svome otečestvu", a u kome se danas nalazi Rektorat BU. Prva generacija imala je 788 studenata, a danas se Univerzitet u Beogradu može pohvaliti sa 30 fakulteta, oko 7.000 zaposlenih i oko 95.000 studenata.\nNegde tokom 1857. kapetan Miša Anastasijević počeo je da gradi svoje zdanje na Velikoj pijaci po projektu češkog arhitekte Jana Nevole. Ovu zgradu na današnjem Studentskom trgu namenio je sebi - nadao se da će bar jedno vreme biti knez Srbije dok ne pripremi teren za povratak kneza Đorđa Karađorđevića i da će zgrada postati njegov dvor. Pošto su se u Srbiji na vlast vratili Obrenovići, početkom 1863. godine Miša Anastasijević napisao je zaveštajno pismo ministru prosvete kojim svoje velelepno zdanje poklanja "svome otečestvu", za prosvetne potrebe. Tu su bile smeštene Velika škola, Gimnazija, Ministarstvo prosvete, Narodna biblioteka i Muzej, a danas Rektorat Univerziteta.\nLuka Ćelović, beogradski trgovac, bio je najveći dobrotvor Beogradskog univerziteta. Njegovo zaveštanje je iznosilo više od 50 miliona dinara, a obuhvatalo je plac sa kućom u Javorskoj ulici broj 7 i 9, dvospratnu kuću u Ulici Kraljevića Marka broj 1, palatu na uglu ulica Karađorđeve broj 65 i Zagrebačke broj 1, palatu duž cele Zagrebačke ulice 3-9 i Gavrila Principa broj 14 i 16. Posle Drugog svetskog rata, zgrade zadužbine Luke Ćelovića su nacionalizovane.\nIzmeđu dva svetska rata, Beogradski univerzitet je bio među tri najbogatija u Evropi, a njegova imovina bila je procenjena na oko milijardu dolara zahvaljujući donatorima i zadužbinarima. Danas je, međutim, veoma teško odrediti šta je sve Beogradski univerzitet posedovao do 1941. godine. U arhivskoj građi postoje dokazi za bar 90 zadužbina, dok se u dokumentima Sekretarijata za obrazovanje, nauku i kulturu iz 1970. godine pominju 23 zadužbine i 77 fonda, a Ministarstvo kulture 1995. godine Univerzitetu je vratilo 11 zadužbina i dva fonda.\nZadužbine i fondovi korišćeni su za razvoj nauke, nagrađivanje talentovanih, siromašnih i hendikepiranih studenata, njihov smeštaj i ishranu. Među najpoznatijim zadužbinarima Beogradskog univerziteta bilu su: Luka Ćelović Trebinjac, Đoka Vlajković, Miša Anastasijević, kraljica Natalija Obrenović...\n- Mnoge zadužbine su tokom Drugog svetskog rata pretrpele velike štete. Zbog velikih inflacija najteže su prošle one zadužbine čija su se sredstva sastojala u novcu i hartijama od vrednosti. Dolaskom Komunističke partije na vlast, imovina koju su zadužbinari teškom mukom sticali i ostavljali svome potomstvu bukvalno je razgrabljena (nasilno useljavanje u stanove, rušenje zgrada, korišćenje placeva...). Upravni organi i sudovi su smatrali da su sve zadužbine privatna pravna lica i da ih prema tome treba nacionalizovati - smatra dr Miodrag Orlić, profesor Pravnog fakulteta.\nNešto svetliju budućnost zadužbinama u Srbiji doneo je Zakon o zadužbinama iz 1989. godine. Od 11 zadužbina i dva fonda koje je Ministarstvo kulture 1995. godine vratilo Univerzitetu u Beogradu, obnovljen je rad sedam zadužbina, dok je rad preostalih šest još pod znakom pitanja jer beogradske opštine ne žele da vrate imovinu Univerzitetu.\nNa osnovu ovih vraćenih zadužbina Univerzitet u Beogradu je ipak uspeo da obnovi instituciju zadužbinarstva. Sa novcem koji dobija od renti, zadužbine mogu da se izdržavaju i donekle ispunjavaju ciljeve zbog kojih su osnovane.\nPodsećanje: Dve godine od ubistva Zorana Đinđića\nGrupa srednjoškolaca iz Priboja "propitivala" predsednika Skupštine\nPredsednik Tadić se u Novom Sadu sastao sa crkvenim velikodostojnicima\nVažne stvari: Krokodili u sudu\nTuristička inspekcija u Rodićevom restoranu


Bazni i petrohemijski proizvodi | Linde Gas Srbija\nBazni i petrohemijski proizvodi Partnerstvo sa našim baznim i petrohemijskim klijentima da bi im se dala inovativna rešenja projektovana da poboljšaju bezbednost, poboljšanje kvaliteta i smanjenje uticaja na životnu sredinu\nPovećavanje troškova, brige za životnu sredinu i problemi održivosti predstavljaju izazov za bazni i petrohemijski sektor da poveća efikasnost, produktivnost i ekološke performanse.\nGledajući dalje od stvarne proizvodnje i analize hemikalija, industrijski gasovi nude mnoštvo konkretnih procesnih prednosti za bazna i petrohemijska postrojenja. Naši gasovi mogu da odigraju ključnu ulogu u obezbeđivanju bezbednog i kontrolisanog rada fabrika za proizvodnju i smanjenje zagađenja životne sredine.\nPoboljšanje produktivnosti sa našim inovativnim rešenjima\nMi blisko sarađujemo sa našim baznim i petrohemijskim klijentima da poboljšamo proizvodne operacije i da poboljšamo bezbednost i kvalitet. Naše gas-pokretane tehnologije mogu poboljšati upravljivost hemikalijama, smanjiti troškove, i povećati nivo automatizacije procesa.\nPored toga, mi pomažemo našim klijentima da zadovolje sve strožije ekološke ciljeve sa našim jedinstvenim gasnim inovacijama, među kojima su alternative kancerogenim rastvaračima.\nNaši industrijski i specijalni gasovi su dostupni u bocama ili u rezervoarima. Možete takođe imati i opciju isporuke putem cevovoda ili proizvodnje na licu mesta za veće količine. Za vašu sigurnost, naši obučeni stručnjaci takođe mogu da upravljaju vašom gasnom instalacijom.\nNaša stručnost će vam doneti kvalitetne i ekološke prednosti u sledećim oblastima naročito:\nInertirzacija, prečišćavanje i zaštitno prekrivanje\nVOC smanjenje i regeneracija rastvarača.


Ljiljana Josić i Iva Obradović\nU subotu, 16. aprila 2016, u Varezeu je održan drugi dan prvog ovogodišnjeg Svetskog kupa, a na stazi su se našla četiri srpska čamca. Jedna stotinka isprečila se ispred Miloša Vasića i Nenada Beđika na putu ka finalu. U prvoj trci polufinala naš dvojac bez kormilara zauzeo je četvrto mesto sa vremenom 6:29.15, pa će u nedelju 9.50 časova veslati u B finalu. Vasić i Beđik su gotovo do poslednjeg zaveslaja imali u rukama mesto koje ih je vodilo u finale. U poslednjih 500 metara ušli su kao drugoplasirani. .\nU drugoj polufinalnoj grupi ženskih dvojaca bez kormilara nijedan od dva srpska čamca nije uspeo da se plasira u finale, pa će u nedelju, od 9.45 časova, veslati u B finalu, za plasman od sedmog do 12. mesta. Jovana Arsić i Ivana Filipović sa vremenom 7:18.49 bile su prve ispod crte za finale, dok su Ljiljana Jošić i Iva Obradović sa rezultatom 7:30.81 zauzele šesto mesto.\nU repesažu za finale četveraca bez kormilara Igor Lucić, Veselin Savić, Dušan Bogičević i Nikola Stojić zauzeli su peto mesto sa vremenom 5:58.63 pa će u nedelju od 10.05 veslati u B finalu.\n(UŽIVO) TSC - PARTIZAN Šok za crno-bele na startu! Bivši fudbaler Zvezde doneo prednost domaćinu!


Darmanović: Osnovne vrijednosti OEBS-a važne za rješavanje bezbjednosnih izazova\nčetvrtak, 06 decembar 2018 19:31\nGovoreći o ulozi OEBS-a u pravcu jačanja bezbjednosti, Darmanović je kazao da su aktivnosti organizacije i puno poštovanje temeljnih vrijednosti OEBS-a od izuzetne važnosti za rješavanje bezbjednosnih izazova.\n„Aktuelne krize samo potvrđuju relevantnost koncepta sveobuhvatne sigurnosti OEBS-a i pokazuju značaj uloge koju OEBS ima u obezbjeđivanju jedinstvene platforme za konstruktivni dijalog o najbitnijim bezbjednosnim pitanjima“, istakao je Darmanović, ukazavši na neophodnost čvrste privrženosti osnovnim vrijednostima OEBS-a - poštovanju demokratije, vladavine prava, te ljudskih prava i sloboda.\nU kontekstu nedavne upotrebe vojne sile i ruskih aktivnosti u Azovskom moru i Kerčkom prolazu, koje trenutno predstavljaju najveći i najozbiljnji izazov evropskoj bezbjednosnoj arhitekturi, Darmanović je ocijenio da se radi o još jednoj direktnoj posljedici kršenja temeljnih principa na kojima OEBS odnosno međunarodni poredak počivaju. Podsjetio je da je Crna Gora izrazila zabrinutost zbog incidenta i pridružila se pozivima za deeskalaciju tenzija.\nNa toj liniji ponovio da Crna Gora u potpunosti podržava rješavanje krize mirnim i diplomatskim putem, uključujući i Trilateralnu kontaktnu grupu i Normandijski format, koja se temelji na suverenitetu, jedinstvu, nezavisnosti i teritorijalnom integritetu Ukrajine u njenim međunarodno priznatim granicama.\nViše iz ove kategorije « Mandić: U nedjelju će gorjeti vatre slobode CG, Ustavni sud brzo da se odredi na žalbe advokata u slučaju Medojevića i Kneževića Građani više neće strahovati od kazni zbog isticanja nacionalnih simbola »


Trump zaprijetio 'vatrom i bijesom' Sjevernoj Koreji\nPredsjednik Sjedinjenih Država Donald Trump zaprijetio je da će Sjeverna Koreja biti ispunjena vatrom i bijesom ako ugrozi SAD, prenose svjetske agencije.\n"Bolje bi bilo da Sjeverna Koreja prekine sa prijetnjama SAD. Prijetnje sjevernokorejskog predsjednika Kim Jong-una idu iza granica normalnih izjava i bit će dočekane vatrom i bijesom i osjetit će moć kakvu svijet do sada nije vidio", rekao je Trump novinarima u golf klubu "Trump" u Bedminsteru u New Jerseyju.\nKomentari američkog predsjednika su uslijedili nakon pisanja Washington Posta, pozivajući se na obaveštajne izvore, da je Pjongjang proizveo nuklearnu bojevu glavu dovoljno malu da se uklapa u njihove projektile.\nTo znači da je Sjeverna Koreja razvija nuklearno oružje sposobno da dobaci do Sjedinjenih Država mnogo brže nego što se očekivalo.\nNedavno su Ujedinjene nacije usaglasile nastavak ekonomskih sankcija protiv Sjeverne Koreje.


Nišlije žale, remi po meri Proletera - Sportske.net\nLSL - Radničkom protiv Proletera nije mnogo pomogao autogol, ništa od pobedeLSL - Radničkom protiv Proletera nije mnogo pomogao autogol, ništa od pobedeKosan veruje u pobedu u Novom SaduKosan veruje u pobedu u Novom SaduNije gotovo, Superliga i ovog vikenda! Na Marakani derbi, Partizan na jugu Srbije!\nFudbaleri Radničkog odigrali su danas nerešeno 1:1 protiv Proletera, u zaostaloj utakmici 16. kola Superlige Srbije, poslednjoj za te ekipe u jesenjem delu šampionata.\n"Mi smo na vreme poveli, imali smo stopostotnu šansu za 2:0, ali nažalost je nismo iskoristili. Nakon toga smo kažnjeni, oni su izjednačili, a do kraja smo učinili sve da pobedimo, ali nismo uspeli", dodao je Najdanović.\nTrener Proletera Branko Žigić rekao je da je ulog za obe ekipe bio veliki i čestitao je igračima koji su odigrali dobar meč po teškom terenu.\n"Radnički je hteo da uhvati priključak u borbi za Evropu, a nama je svaki bod bitan u borbi za opstanak. Oni su bili favoriti, mi smo u meč ušli stegnuto, a počeli smo da igramo tek u drugom poluvremenu. Na našu sreću, na poluvreme smo otišli sa samo minus jedan, oni su imali veliku priliku, a onda smo se konsolidovali i u nastavku pokazali da možemo da se nosimo sa najjačim ekipama u ligi", naveo je on.\n"Utakmica je do kraja mogla da ode i na jednu i na drugu stranu, ali remi je možda najrealniji ishod. Radničkom želim da na proleće izbori Evropu, a ja bih odao veliko priznanje mojim igračima na želji. Sada idemo na zasluženi odmor, a onda na proleće da ostvarimo zacrtani cilj, a to je da budemo bolji nego ove jeseni", dodao je Žigić.\nRadnički iz Niša je sedmi na tabeli sa 32 boda, a Proleter zauzima 11. mesto sa 20 bodova.


Sanacija Koševskog potoka – SARAJEVO.co.ba\nObjavljeno 02. 09. 2009 02. 09. 2009 od sarajevo.co.ba\nSanacija Koševskog potoka\nGradonačelnik Grada Sarajeva Alija Behmen i načelnik Općine Centar Sarajevo Dževad Bećirević potpisali su danas Ugovor o sufinansiranju projekta sanacije Koševskog potoka, čija je vrijednost 200.000 KM (po 100.000 KM Grad Sarajevo i Općina Centar).\nUgovor je potpisan u Mjesnoj zajednici Pionirska dolina – Nahorevo, a prethodno su gradonačelnik Behmen i načelnik Bećirević obišli gradilište koje se nalazi u neposrednoj blizini prostorija Mjesne zajednice.\nGradonačelnik Behmen naglasio je da će biti urađeno i očišćeno oko 1.800 metara otvorenog dijela Koševskog potoka.\nOvaj projekt je vrlo bitan jer se ovo desetljećima nije radilo, kazao je Behmen, dodavši da će jedan od narednih projekata biti preispitivanje cijevnog dijela vodotoka jer je i on višedecenijski problem.\nNačelnik Općine Centar Sarajevo Dževad Bećirević je kazao da se radi o nastavku radova na ovom potoku, jer je u proteklom periodu na gornjem toku potoka u dužini od jedan kilometar urađena regulacija potoka.\nU ovom projektu predviđeno je čišćenje dijela potoka na velikim sprudovima gdje se nalazi trava, otpadni materijal, kamenje, kao i izrada nekoliko idejnih projekata za regulaciju potoka tamo gdje to nije regulirano. Predviđen je i projekt ispitivanja zagađivača koji zagađuju natkriveni dio potoka od Pionirske doline do Općine Centar, kazao je Bećirević, dodavši da je na tom natkrivenom dijelu najveći broj zagađivača.\nOvo je značajna pritoka Miljacke i nadamo da će i kantonalne vlasti uraditi sve da i Miljacka a i Bosna budu čistije. Alarmantno je da kompletna kanalizacija Sarajeva ide u naše rijeke i to je strašno. Mi poslije rata nismo nikad obnovili kolektor prečišćač, i mislim da je to prioritet svih prioriteta, kazao je Bećirević dodavši da je taj projekt vrijedan oko 100 miliona KM.\nObjavljeno u Sarajevske novostiOznačeno Centar (opština),Koševski potok,Sarajevo\nNazad Dani aktivizma u Sarajevu\nNaprijed Programi za mlade novinare i studente novinarstva


Iako je Hesjedal u poslednju 21. etapu ušao sa zaostatkom od 31 sekunde iza Hoakina Rodrigeza iz Kaćuše, uspeo je sjajnom vožnjom na hronometru da nadoknadi zaostatak i napravi prednost od čak 16 sekundi nad španskim vozačem.\nUkupno vreme pobednika ovogodišnjeg Đira bilo je 91 sat, 39 minuta i dve sekunde.\nTreći u ukupnom plasmanu je Belgijanac Tomas de Gent sa zaostatkom od minut i 39 sekundi. Pobednik nedeljne etape, vožene u Milanu, je Italijan Marko Pinoti iz tima BMC Rejsing.\nPoslednja etapa bila je duga 28,2 kilometra i bila je skraćena je za jedan kilometar zbog radova na putu. Ovo je prvi put od 1995. godine da među trojicom najboljih u generalnom plasmanu nema nijednog Italijana.


Češka podržava otvaranje poglavlja 23 i 24 do kraja juna\nČeška podržava otvaranje dva ključna poglavlja 23 i 24 u pregovorima o članstvu Srbije u EU do kraja juna i nada se da će posle toga uslediti otvaranje i drugih poglavlja, rekla je danas ambasadorka Češke u Beogradu Ivana Hlavsova.\n„Mi snažno podržavamo otvaranje tih poglavlja još tokom holandskog predsedavanja EU. Otvaranje poglavlja ne označava završetak nečega već početak pravih pregovora i sprovodjenja neophodnih reformi na putu ka EU“, rekla je Hlavsova novinarima tokom manifestacije Dan otvorenih vrata u češkoj ambasadi.\nOna je izrazila nadu da će posle toga biti otvorena i druga poglavlja i dodala da su neka od njih već spremna.\nČeška ambasadorka je rekla i da su „iz evropske perspektive otvorena vrata Srbiji i zemljama regiona“ a da od Srbije u velikoj meri zavisi napredak na putu ka EU kroz ispunjavanje zahteva i kriterijuma.\n„To uvek govorimo ali govorimo i da smo protiv (postavljanja) dodatnih uslova nekoj zemlji koja se nije do sada uskladila u procesu pristupanja“, rekla je Hlavsova.\nDodala je da Češka u potpunosti podržava pristupanje Srbije EU ne samo politički već i kroz projekte.\nOna je ocenila da su odnosi Srbije i Češke odlični i da izmedju dve zemlja nema otvorenih pitanja već da ih vezuju duga tradicija saradnje i istorijske veze.\nIstakla je da su ekonomski i demokratski razvoj i stabilnost Srbije i regiona jedan od prioriteta češke spoljne politike.\nU Ambasadi Češke danas se treći put održava Dan otvorenih vrata tokom koga su ambasadu posetili studenti više beogradskih fakulteta.


Srednja medicinska i IT gimnazija Valjevo\nSve je više ljudi koji shvataju koliko je značajno završiti školu, koja omogućuje perspektivu zapošljavanja. A bez ikakve sumnje da je zanimanje četvrtog stepena, ekonomski tehničar jedno od takvih.\nProsto se ne može zamisliti nijedna ozbiljna kompanija bez radnika tog profila, pa će u tom smislu kandidati koji budu stekli diplomu za zanimanje IV stepena, ekonomski tehničar vrlo verovatno lako u toj struci i pronaći zaposlenje.\nUtvrđeno je rešenjem broj 022 - 05 - 00047 / 2017 - 03, a koje je od strane Ministarstva prosvete, nauke i tehnološkog razvoja Republike Srbije doneto 14. juna 2021. godine da Srednja medicinska i IT gimnazija Valjevo, koja se nalazi u ulici Karađorđeva broj 120 ispunjava sve uslove koji su propisani aktuelnim zakonima, tako da ima pravo da ostvaruje nastavne planove i programe u području rada ekonomija, pravo i administracija, a za obrazovni profil IV stepena, ekonomski tehničar.\nTom prilikom su uzeti u obzir član 136 stav 1 aktuelnog Zakona o opštem upravnom postupku, koji je objavljen u „ Službenom glasniku Republike Srbije “ broj 18 / 16 i 95 / 18, ali i član broj 94 aktuelnog Zakona o osnovama sistema obrazovanja i vaspitanja, koji je objavljen u „ Službenom glasniku Republike Srbije “ broj 88 / 17, 27 / 18 - dr zakon, 10 / 19 i 6 / 20. Upravo na osnovu tih odredbi je utvrđeno da Srednja medicinska i IT gimnazija Valjevo ispunjava sve uslove koji se tiču prostora, opreme i nastavnih sredstava, ali i potrebnog broja nastavnika i stručnih saradnika, tako da ima apsolutno pravo da ostvaruje nastavni plan i program za obrazovni profil ekonomski tehničar, IV stepen.\nI ne samo to, pomenuta srednja škola i te kako vodi računa o kvalitetu samog prostora, ali i svih nastavnih sredstava i opreme koja je na raspolaganju kandidatima tokom praćenja teorijskog dela edukacije. A da bi nastava neprekidno bilo unapređivana, stručno osoblje ove škole se upućuje na brojne radionice i seminare. Tom prilikom se oni upoznaju sa svim aktuelnostima koje se odnose na oblast savremenog obrazovanja, te ih kasnije primenjuju u svom radu.\nSa puno pažnje Srednja medicinska i IT gimnazija Valjevo bira nastavni i stručni kadar. Ističemo da su svi profesori dugo godina u službi, te da imaju relevantno iskustvo, tako da bez ikakve sumnje mogu pronaći najjednostavniji način da prenesu znanja koja su predviđena aktuelnim nastavnim programom.\nAli da bi celokupna edukacija neprekidno bila sve bolja i bolja, Srednja medicinska i IT gimnazija Valjevo i te kako ulaže u svoj nastavni kadar. Baš iz tog razloga profesori često prisustvuju specijalizovanim seminarima i različitim radionicama, tokom kojih imaju prilike da se upoznaju sa tendencijama u oblasti obrazovanja. Primena tih znanja u njihovom radu je vrlo značajna i za poboljšanje kvaliteta celokupne edukacije.\nDa bi kvalitet nastave i u praktičnom delu bio odgovarajući, Srednja medicinska i IT gimnazija Valjevo naročito vodi računa o odabiru poslovnih partnera sa kojima će biti ostvaren praktični deo, koji je propisan zvaničnim programom za obrazovni profil ekonomski tehničar, IV stepena. U tom smislu učenici imaju priliku da od vrsnih stručnjaka u oblasti ekonomije stiču i praktična znanja tokom školovanja.\nJedna od mogućnosti jeste da čim steknu diplomu za zanimanje IV stepena, ekonomski tehničar, kandidati potraže zaposlenje u struci. Međutim, ima i onih koji će se odlučiti za drugu opciju, te nastaviti školovanje na Višoj ekonomskoj školi ili na Ekonomskom fakultetu, na primer.\nDobro je napomenuti i to da Srednja medicinska i IT gimnazija Valjevo ne nudi samo redovno i vanredno školovanje za zanimanje ekonomski tehničar. Zapravo se u ponudi nalazi i mogućnost dokvalifikacije i prekvalifikacije, shodno zahtevima i željama kandidata.\nU apsolutno bilo kojoj kompaniji, koja ima potrebu da zaposli radnike ovog profila kandidati koji stekne diplomu za zanimanje ekonomski tehničar, IV stepena mogu potražiti zaposlenje. A to su gotovo sve kompanije koje ozbiljno rade na svom poslovnom imidžu i čiji su nadležni i te kako svesni koliko je ekonomski tehničar neophodan u svakom kolektivu.


Skoplje slavi: Severna Makedonija pobedila Italiju u kvalifikacijama za SP | Novosadski informativni portal 021\n08:19 > 08:34\nPredsednik i premijer Severne Makedonije, Stevo Pendarovski i Dimitar Kovačevski, čestitali su fudbalskoj reprezentaciji pobedu nad Italijom i plasman u finale baraža za Svetsko prvenstvo.\n"Kakva senzacija! Bravo momci, bravo! Pravi ste heroji, večeras ste pokazali šta znači borbenost, želja, istrajnost. Neverovatna pobeda koja je rezultat mnogo rada i truda, ali pre svega ljubavi prema nacionalnom dresu. Čestitam treneru (Blagoju) Milevskom i celoj ekipi, ovo veče nikada nećemo zaboraviti" napisao je Kovačevski na Fejsbuk profilu, koji je utakmicu gledao u Briselu, gde je prisustvovao NATO sastanku.\nFudbaleri Severne Makedonije plasirali su se sinoć u finale baraža za Svetsko prvenstvo, pošto su u Palermu golom Aleksandra Trajkovskog u drugom minutu nadoknade pobedili selekciju Italije.\nPendarovski je makedonskim fudbalerima čestitao na pobedi, požrtvovanju, hrabrosti i borbenosti u utakmici protiv jakog protivnika.\n"Naši fudbalski heroji su već ispisali istoriju makedonskog fudbala. Korak bliže Kataru, zahvalni smo na radosti koju nam pružate", napisao je Pendarovski.\nPobedu fudbalerima Severne Makedonije nad Italijom čestitala je i američka ambasada u Skoplju preko društvenih mreža, a pojedini navijači su posle utakmice počeli da se okupljaju u centru grada kako bi proslavili pobedu.\nSeverna Makedonija će finale baraža igrati na gostovanju protiv Portugala, 29. marta.\nseverna makedonija\tSvetsko prvenstvo fudbal\n25.03.2022\t• 09:13\nKolika je bila kvota uživo pre nego sto su dali gol?


AXA Engineering | O nama\nAXA ENGINEERING je specijalizovana građevinska kompanija koja podrazumeva izgradnju mostova i drugih infrastrukturnih objekata (tunela, nadvožnjaka, potpornih zidova). Pored navedenog, takođe se bavimo izradnjom stambenih i poslovnih objekata, kao i izvođenjem javnih radova za proizvodnju električne energije iz obnovljivih izvora. Kao kompanija koja je dugo na tržištu smo se obavezali da obezbedimo kvalitet rada, kao i na očuvanje pozitivnih odnosa sa svakim klijentom.\nAXA ENGINEERING je kompanija koja je izgradila zavidnu reputaciju u pružanju kvalitetnih usluga po konkuretnim cenama. Kompanija smo koja se brzo i dinamično razvija, postali smo izuzetno vešti i iskusni kada su u pitanju građeviske kontrukcije koje su nas postavile kao značajnog igrača kada je u pitanju ova grana industrije.\nNaša misija je pružanje kvalitetnih građevinskih usluga na bezbedan i vešt način, kao i ispunjavanje i prevazilaženje očekivanja naših klijenata.\nAXA ENGINEERING zapošljava neke od najtalentovanijih i tehnički osposobljenih ljudi na našem “tržištu” – u našoj praksi brojimo kako mlade, tako i iskusne inženjere, izuzetne rukovodice objektima u izgradnji sa dobrom organizacijom u upravljanju projektima, supervizore, i naravno operativni tim. Naši zaposleni su u mogućnosti da ispoštuju sve kompleksne projekte po važećim standardima. Gradimo ambijent za uspešnu saradnju, razmenjujemo znanje i inovacije, time stvaramo bolju i kvalitetniju uslugu. Naši klijenti su prepoznali ovaj pravac kao ispravan pristup svakom projektu, podržavajući priču o iskrenom partnerstvu osiguranamo zajedničke ciljeve.\nGrađevinarstvo je među najopasnijim zanimanjima na svetu. Poštovanje propisane zaštitne opreme i sigurnosne procedure može da smanji rizik od povreda na radu u građevinskoj industriji. AXA ENGINEERING s obzirom da posluje u pomenutom okruženju, posebnu pažnju posvećuje na radne aktivnosti kako bi osigurali bezbednost svih zaposlenih poslovnim aktivnostima. Zdravlje, bezbednost i dobrobit zaposlenih, podizvođača, klijenata kako i posetioca je izuzetno važna za AXA ENIGENEERING. Naša namera je zalaganje na izvrsnoj efikasnosti zdravlja i bezbednog upravljanja na svim gradilištima koja su pod našom kontrolom.


RTCG - Radio Televizija Crne Gore - Nacionalni javni servis :: Region :: "Briselu se ne dopada srpsko jahanje na dva konja"\nTAGESŠPIGEL PIŠE 14. 09. 2019. 15:01 >> 14:59 23\nSrbija ne samo politički već i ekonomski pokušava da balansira na žici između istoka i zapada, ali to ne nailazi na oduševljenje Brisela, piše njemački list Tagesšpigel, prenosi danas Dojče vele (Deutsche Welle - DW).\n"Srbija ne samo politički već i ekonomski pokušava da balansira na žici između istoka i zapada... Medjutim srpsko artističko jahanje na dva konja nikako ne nailazi na oduševljenje u Briselu", prenio je nemački list.\nTagesšpigel dodaje da su "briselski izaslanici poput Dejvida Mekalistera, izvjestioca Evropskog parlamenta za Srbiju, podsjetili da danom ulaska u EU Srbija mora da napusti druge sporazume poput dogovora sa Evroazijskom unijom.\n"Još je jasniji bio šef slovačke diplomatije Miroslav Lajčak koji je rekao da taj korak ne doprinosi putu u EU", naveo je list.\nDW je podsjetio da bi Srbija uskoro mogla da postigne sporazum sa Evroazijskom ekonomskom unijom. Nada Srbije je da će 99,5 odsto svojih proizvoda moći da plasira bez carina na tržište od 182 miliona ljudi koje čine Rusija, Bjelorusija, Jermenija, Kazahstan i Kirgistan.\n"Zvanično su sveprisutni predsjednik Srbije Aleksandar Vučić i njegova nacionalističko-populistička Vlada privrženi približavanju EU. Ali jedan od razloga što Beograd i otvoreno evroskeptična provladina štampa traže bliskost sa Rusijom, ali i Pekingom, jeste diplomatska zaštita Moskve u trajnoj borbi za Kosovo koje Srbija ne priznaje", piše berlinski list.\nTagesšpigel je ocijenio da se "Srbija zaisto mučno probija kroz pristupni maraton. Sada više niko ni u Briselu ni u Beogradu ne govori o 2025. kao ciljnom terminu za ulazak u EU".\n"Čak se i srpski ekonomisti pitaju da li su navodne prednosti ulaska u Evroazijsku uniju veće od političke štete u odnosima sa EU. Jer iako Srbija već sada ima sporazume o slobodnoj trgovini sa Rusijom, Bjelorusijom i Kazahstanom za 95 odsto svojih izvoznih proizvoda, spoljna trgovina sa istočnim partnerima ostaje skromna", dodao je Tagesšpigel.\n"Još uvijek Srbija izvozi prilično više svojih dobara u susjednu Bosnu i Hercegovinu (7,4 odsto) nego u često mistifikovanu bratsku Rusiju (5,2 odsto)", dodao je Tagesšpigel.


Info + > Beograd, premijerka Srbije Ana Brnabic obisla zgradu nekadasnje Lozionice, na cijem mestu je planirana izgradnja kreativno-inovatinvnog multifunkcionalnog centra, pokrivanje i text\nPredsednica Vlade Republike Srbije Ana Brnabić najavila je danas da će devastirana Ložionica kod Mostarske petlje, koja je pod zaštitom države, postati multifunkcionalni kreativni centar, a da bi radovi na ovom objektu trebalo da počnu u junu 2022. godine.\nBrnabić je, nakon obilaska zgrade Ložionice, podsetila na to da je Vlada Srbije raspisala arhitektonsko-urbanistički konkurs za idejno rešenje, pri čemu je rok za podnošenje radova 29. oktobar, a rezultati konkursa će biti poznati 15. novembra.\nOvo je san koji sanjamo godinama, da ovaj prostor koji je pod zaštitom države, vratimo građanima, pre svega mladima, umetnicima i stvaraocima, rekla je premijerka.\nPrema njenim rečima, Ložionica neće promeniti izgled, što će biti izazov za arhitekte koji treba da je sačuvaju, a i da joj donesu novu energiju.\nOvo je međunarodi konkurs, ali nadam se da će pobediti neko naš, rekla je Brnabić i poručila da će posle naučno-tehnoloških parkova u više gradova i data centra u Kragujevcu ovaj projekat potvrditi da je Srbija lider u inovacijama.\nDirektor Kancelarije za IT Vlade Republike Srbije Mihailo Jovanović istakao je da je Ložionica bila industrijsko čudo 1925. godine kada je sagrađana, kao i vodotoranj koji je napajao lokomotive vodom.\nOn je podsetio i na to da je Ložionica 1926. godine, kada je počela sa radom, bila namenjena parkiranju lokomotiva i njihovoj popravci i mogla je da primi više od 30 lokomotiva.\nIspred nje će se urediti jedan prelepi trg na mestu gde su se okretale lokomotive, to će sigurno biti trg koji će biti najviše posećen i od starih i od mladih. Treći segment je vodotoranj, a četvrti deo je aneks zgrade koji će služiti informacionim tehnologijama i digitalizaciji, rekao je Jovanović.\nOn je precizirao da se očekuje izgradnja ukupno oko 14.000 kvadratnih metara i da Ložionica postane epicentar kreativnih industrija, stvaralašta, digitalizacije, eletronske uprave, te da tu dolaze mladi stvaraoci.\nJovanović je pozvao još jednom arhitekte da se jave na konkurs koji je u toku.\nViša savetnica premijerke Ana Ilić rekla je da će se stari železnički objekat pretvoriti u inovativni kreativni centar i da će privlačiti naše građane, ali i turiste.\nOvo će biti prvi, ali ne i jedini takav centar, rekla je Ilić ukazujući na to da je interesovanje za konkurs već ogromno.\nBeograd - sastanak predsednika Republike Srbije Aleksandra Vučića sa državnim savetnikom i ministrom spoljnih poslova NR Kine Vang Jiem, sastanak državnih delegcija Srbije i Kine i obraćanje nakon sastanka.\nNovi Sad - predsednik Pokrajinske Vlade Vojvodine Igor Mirović prima šefa Misije OEBS-a u Srbiji ambasadora Jana Bratua.\nPožarevac - direktor Uprave za izvršenje krivičnih sankcija Dejan Carević i vladika Ignatije obilaze Kazneno-popravni zavod Zabela i prisustvuju osvećenju novoigrađenog Hrama Svetih apostola Petra i Pavla.\nDimitrovgrad - sastanak i izjave pomoćnice ministra za brigu o porodici i demografiju Aleksandre Čamagić i predsednika opštine Vladice Dimitrova.\nPirot - sastanak i izjave pomoćnice ministra za brigu o porodici i demografiju Aleksandre Čamagić i gradonačelnika Vladana Vasić, a zatim obilaze Centar za socijalni rad.\nBeograd - RATEL predstavlja aktuelna dešavanja u sajber prostoru, kao i pregled aktivnosti Nacionalnog CERT-a u prethodnoj godini.\nBeograd - konferencija za medije Vaterpolo kluba Novi Beograd.\nCopyright INFOBIRO 2007-2021 © All Rights Reserved, Powered by CMS STUDIO


RTS :: Vučić: Nastavak dijaloga neće biti lak ni za jednu stranu\nPolitika Vučić: Nastavak dijaloga neće biti lak ni za jednu stranu\nponedeljak, 26. apr 2021, 19:40 -> 21:05\n"Pre svega, evropske integracije Srbije i sve što ide uz to, a to je na prvom mestu dijalog Beograda i Prištine, koji se nastavlja 11. maja", rekao je Vučić novinarima.\n"Dolazimo u dobroj veri i verujem da ćemo naići na otvorena vrata i da ćemo moći da razgovaramo o važnim rešenjima, pre svega očuvanje mira i stabilnosti, a zatim i kompromisnim rešenjima za dugotrajan mir na Balkanu", rekao je Vučić.\n"Naš posao je da garantujemo bezbednost za naše ljude i da vidimo šta možemo da učinimo za njih i zbog toga smo motivisani da dolazimo u Brisel. A da li će biti lako? Niko ne očekuje da bude lako, niti će nama, niti će njima da bude lako i lepo. Ipak, bolje da razgovaramo, uvek morate da razgovarate jer je to jedino rešenje", naveo je Vučić.\n"Verujem da će trud i angažman biti nagrađen od EK"\n"Verujem u dobre rezultate i mislim da taj napredak primećuju i u Evropskoj komisiji. Videćemo šta će reći kroz izveštaj, ali verujem da će trud i angažman biti nagrađen od EK, već na kraju juna kada bude međuvladina konferencija", rekao je Vučić.\n"Srbija ima svoje interese, može saglasiti spoljnu politiku 60 odsto s EU"\n"U EU bi želeli da se uskladimo tu politiku sa njima 90 odsto, ali to nije relano, ne mogu da obećam ono što ne možemo da ispunimo. Nisam lagao danas, rekao sam do 60 odsto, to Srbija može sebi da dozvoli, ali imamo i druge državne i nacionalne interese koje štitimo", rekao je Vučić odgovarajući na pitanja novinara.\n"Nije to ni sutra, ni prekosutra. Kada vodite državu morate da sagledavate sve njene interese. Zamislite da uvodimo sankcije Rusiji svaki dan, šta onda da očekujemo od Rusa i kako da nas podrže po pitanju našeg teritorijalnog integriteta i kako od njih da tražimo pomoć. Ili, hoćete odmah da se odreknemo Kosova pa nam to recite da je tako, pa onda više ne moramo da glasamo za bilo šta... Imamo moralnih obaveza, ali kao nezavisna i suverena zemlja imamo i pravo i odgovornost da budemo ozbiljni u odnosima i sa drugim zemljama. Šta su nam to učinili nažao Kina ili Rusija pa da im uvodimo sankcije", zapitao je Vučić.\n"Moramo da vodimo računa o interesima naše zemlje, to je komplikovana multivektorska politika. Nije lako istrpeti kritike na svakoj strani. Nismo baš sve učinili što je nekome po volji, ali u tome jeste snaga Srbije: samostalnost, nezavisnost, slobodarsko opredeljenje jedne zemlje", naveo je Vučić i istakao da ćemo se za to uvek boriti.\n"Pregovarali smo s više njih o infrastrukturnim projektima, jer Srbija to može sebi da priušti. Dugo smo razgovarali i dobili smo aproksimativnu cenu od Kineza za prugu Beograd–Niš od 200 kilometara. Evropljani su rekli da mogu da daju bolju ponudu i dobili smo neverovatnu cenu, i zato sam rekao da će to drastično da menja sve u zemlji", rekao je Vučić.\n"Preko 600 miliona besplatnog novca, čak i da je varijanta sa 35 odsto, za fantastičan projekat koji nas povezuje sa Skopljem, Solunom, Atinom...", rekao je predsednik Srbije.\n"Verujem da će se od Beograda do Skoplja, sa svim stanicama, putovati tri sata i petnaest minuta vozom. Avionom ne možete da stignete brže. To su neverovatne promene", konstatovao je Vučić.\n"Za četiri i po godine Srbija će imati to. Ja sam presrećan, jer nikad mi se ništa slično nije desilo u Briselu. Ovo je velika nada, šansa za nas i podstrek za ubrzan rad i na svim drugim temama", rekao je Vučić.\n"Brza pruga do Niša i granice sa Severnom Makedonijom menja Srbiju"\n"Verujem u evropski put Srbije, verujem da možemo mnogo toga da postignemo sa EU, a da li će biti sve potaman, pa neće..., ali...", rekao je Vučić uveren da 99 odsto građana Srbije, koji vole svoju zemlju zbog ovakvih vesti, mogu danas i te kako da budu radosni.\nGovoreći o atmosferi tokom današnjih razgovora, Vučić je rekao da je video "njihovu veću zainteresovanost, ali i da su, dodao je, osetili i oni s naše strane promenu".\n"Potrebni su, dakle, planovi i projekti, to je veliki, veliki rad, ali i stabilna finansijska situacija zemlje", naveo je Vučić.


Rusija: Ukrajinu treba naterati da ispunjava Minske sporazume - 05.12.2021, Sputnik Srbija\nUkrajina nema nameru da poštuje Minske sporazume zato se mora „terati“ da ih ispunjava, saopštio je šef ruske diplomatije Sergej Lavrov televiziji „Rusija 24“. 05.12.2021, Sputnik Srbija\n„Ako Ukrajina ostane sama sa sobom, sa svojom savešću, naravno, ona ništa neće raditi. Ona se mora naterati, zbog toga je i bio napravljen normandijski format, ali Berlin i Pariz, za sada, škrtare u realizaciji svojih obaveza“, rekao je ruski ministar.Ranije je zvanična predstavnica Ministarstva inostranih poslova Rusije Marija Zaharova izjavila je da je Kijev poslao 125.000 vojnika u Donbas, tj. polovinu svoje vojske.Lavrov je, sa svoje strane, saopštio da države-članice NATO-a prebacuju vojnu tehniku na rusku granicu. Po mišljenju ministra, takvi postupci članica Alijanse mogu podstaći ukrajinsku vlast da krene u vojnu avanturu, što će stvoriti direktnu pretnju bezbednosti Rusije.\nUkrajina nema nameru da poštuje Minske sporazume zato se mora „terati“ da ih ispunjava, saopštio je šef ruske diplomatije Sergej Lavrov televiziji „Rusija 24“.\n„Ako Ukrajina ostane sama sa sobom, sa svojom savešću, naravno, ona ništa neće raditi. Ona se mora naterati, zbog toga je i bio napravljen normandijski format, ali Berlin i Pariz, za sada, škrtare u realizaciji svojih obaveza“, rekao je ruski ministar.\nRanije je zvanična predstavnica Ministarstva inostranih poslova Rusije Marija Zaharova izjavila je da je Kijev poslao 125.000 vojnika u Donbas, tj. polovinu svoje vojske.\nLavrov je, sa svoje strane, saopštio da države-članice NATO-a prebacuju vojnu tehniku na rusku granicu. Po mišljenju ministra, takvi postupci članica Alijanse mogu podstaći ukrajinsku vlast da krene u vojnu avanturu, što će stvoriti direktnu pretnju bezbednosti Rusije.


Naši novi modeli zastupanja – Advokati Đurić i Vidaković\nSavremeno poslovanje neizbežno dovodi do potrebe za rešavanjem pravnh pitanja i situacija koje zahtevaju stručnu pomoć, dok su, sa druge strane, kompanije/preduzetnici već preopterećeni troškovima čiji broj konstatntno raste.\nMoto naše kancelarije „semper ad meliora“ morao se reflektovati i na modele poslovne saradnje sa pravnim licima. Duboko svesni da se naši klijenti svakodnevno susreću sa mnogobrojnim izazovima u poslovanju, u želji da im pomognemo u meri u kojoj nam oni to dozvole, zajedno smo kreirali svojevrsne modele pravnog zastupanja koji su im u velikoj meri olakšali poslovanje a da nisu predstavljali veliko opterećenje za njihov budžet. Radi se о modelima pravnih usluga koji su prilagođeni specifičnim potrebama svakog klijenta u njegovom poslovanju. Na ovaj način možete odabrati pravnu pomoć po Vašoj meri, potrebi i mogućnostima.\nAko vaše privredno društvo/radnja ima pretežnu potrebu za naplatom potraživanja, onda je ovaj model upravo za Vas. Reč je o modelu koji obuhvata pružanje pravnih i faktičkih usluga za realizaciji vašeg potraživanja, počev od opomena, pokretanja postupka prinudnog izvršenja, parničnih postupaka, pa do zaključenja svih vrsta sporazuma o regulisanju potraživanja i podnošenja krivičnih prijava.\nNaknada za ovaj model pravnih usluga definiše se ili kroz mesečni paušalni iznos u zavisnosti od obima poslovanja ili tako što se za svako potraživanje naknada isplaćuje delom kao predujam a ostatak u porcentualnom iznosu od vrednosti naplaćenog potraživanja nakon okončanja postupka zajedno sa dosuđeni troškovi zastupanja (osim taksi, naknade za veštačenje i drugih troškova postupka prethodno plaćenih od strane klijenta).\nAko želite konstantnu pravnu podrušku u sferama privrednog prava, statusnih pitanja, poreza i imovinsko-pravnih odnosa ovo je idealan model za vas. Obuhvata pružanje pravnih usluga u vezi sa izradom ugovora u privredi, opštih i pojedniačnih akata, postupak pred poreskim organima, sudom, upravnim organima.\nNaknada za ovaj model pravnih usluga definiše se kroz mesečni paušalni iznos u zavisnosti od obima poslovanja.\nAko Vam je potrebna izrada opštih i pojedinačnih akata u vezi sa radnim pravom, mobingom i drugim obavezama u vezi sa zaposlenima, zastupanje u radno-pravnim postupcima, postupcima povodom zaštite od zlostavljanja na radu, kao i u postupcima posredovanja, u našem timu postoje advokati usko specijalizovani i za ovu oblast.\nAko nemate mogućnost da u okviru svoje firme zaposlite pravnika, a potrebni su Vam brzi odgovori na pravna pitanja i nedoumice, ovaj model saradnje je idealan. U skladu sa potrebama naših klijenata malih i srednjih preduzeća, kreirali smo model zastupanja koji se sastoji od online pružanja pravnih saveta i odgovora na pitanja. I još više u toga, jer smo kroz iskustvo uvideli koji problemi potencijalno mogu nastatai iz inicijalnih pitanja, te odgovorima nastojimo da obuhatimo mnogo širu oblast od samog pitanja.\nPRIVREDNI PRESTUPI, PREKRŠAJI I KRIVIČNA DELA\nAko Vam se desi da je protiv Vaše firme ili odgovornog lica pokrenut prekršajni postupak ili postupak za privredne prekršaje, kao i krvični postupak u vezi sa privredom, svojim dugogodišnjim iskustvom i znanjem u ovoj oblasti možemo da Vam prižimo efikasnu odbranu.\nNaknada za ovaj model zastupanja definiše se u skladu sa zajednički postignutim sporazumom, pre svega zavisno od težine i vrste dela.\n+381642291133 ili +381641113049


28/06/2020 - Stranica 2 od 2 - Ozonpress :: internet portal\nU Moravičkom okrugu za 18 dana u junu korona virus je potvrđen kod 68 osoba, najviše u Čačku 61, pet u Gornjem Milanovcu i dve u Lučanima, potvrdio je danas agenciji MNA vršilac dužnosti direktora čačanskog Zavoda za javno zdravlje Aksentije Tošić. Virusom su zaražene uglavnom...\nGetty Images U svetu je više od 10 miliona ljudi zaraženo virusom korona, a broj obolelih raste i u Srbij, a među novozabeleženim slučajevima su i visoki državni zvaničnici, poput predsednice Narodne skupštine Maje Gojković,...\nNa deonici puta Međurečje-Kumanica, na području Ivanjice, saobraćaj se odvija naizmeničnim propuštanjem. Na putu Ivanjica-Ušće, u mestu Mlanča obustavljen je saobraćaj zbog problema koje su prouzrokovale velike padavine proteklih dana. Saobračaj je obustavljen i na putu...\nRadnici Javno komunalnog preduzeća Vodovod uspeli su da postave cevi na most na kružnom putu i normalizuju vodosnadbevanje na levoj obali, posle havarije koja je prouzrokovana sredinom sedmice prilikom visokog vodostaja Zapadne Morave. Tokom noći voda je stigla u više delove...\nAtletičari čačanskog kluba ČAAK postigli su veliki uspeh na takmičenjima koja su u subotu održana u Sremskoj Mitrovici i Beogradu, osvojivši dva prva i jedno drugo mesto. U Sremskoj Mitrovici održano je Prvenstvo Srbije na 10.000 metara na kome je nastupio član AK ČAAK Stefan...\nNa kovid odeljenju čačanske Opšte bolnice trenutno je hospitalizovano 27 pacijenata, od kojih je jedan priključen na respirator i životno je ugrožen, potvrđeno je jutros agenciji MNA u toj zdravstvenoj ustanovi. Poslednjih nekoliko danas zabeležen je nagli broj prijema građana u...


Produžen rok za kredite poljoprivrednicima - Bizlife.rs\nProdužen rok za kredite poljoprivrednicima\n14:21 Novi Sad, 28/10/2011\nPoljoprivrednicima u Vojvodini produžen je rok za odobravanje garancija na dugoročne kredite namenjene finansiranju kupovine poljoprivrednog zemljišta i nove poljoprivredne mehanizacije, saopštio je danas Pokrajinski sekretarijat za kulturu i javno informisanje.\nPrema odluci Upravnog odbora Garancijskog fonda, nosioci registrovanih poljoprivrednih gazdinstava svoje zahteve za odobravanje garancija radi obezbeđivanja tih kredita moći će da podnesu toj instituciji do iskorišćenja garantnog potencijala.\nKonkurs za kupovinu zemljišta taj fond je raspisao u martu, a prema ovoj odluci prvi anuitet kredita dospeće na naplatu 15. juna iduće godine, a svaki sledeći 15. decembra i šest meseci kasnije. I kod konkursa za kredite namenjene kupovini poljoprivrednih mašina, raspisanog u aprilu, anuiteti dospevaju na naplatu u istim terminima kao i kod prethodnog, navedeno je u saopštenju.\nGarancijski fond, osnovan pre osam godina odlukom Skupštine Vojvodine, ima zadatak da olakša poljoprivrednicima pristup finansijskom tržištu i obezbedi povoljnije uslove kreditiranja od onih koje nude banke.\nTako je u prvih pet godina rada ta institucija angažovala, za nabavku poljoprivredne mehanizacije, garantni potencijal veći od dve milijarde dinara, obezbedivši na taj način individualni, registrovani poljoprivrednici u pokrajini kupe više od 650 traktora kao i druge mašine i priključne uređaje.


Erdogan: Turska je dala pravo glasa ženama prije mnogih evropskih zemalja - Index.ba\n– Turska je prije mnogih evropskih zemalja dala pravo glasa i izbora našim ženama koje su ispisale ep u Ratu za nezavisnost – poručio je Erdogan, te dodao:\n– Činjenica da su naše žene mnogo ranije imale pravo glasa nego u Evropi važan je pokazatelj koji odražava stav naše nacije prema ženama.\n– Oni koji su žene dijelili po odijevanju, sprečavali su ih da ostvare svoja ustavna prava, posebno pravo da budu birane – dodao je Erdogan.\n– Ova teška slika, koja ne odgovara našoj zemlji, našem narodu i slavnoj borbi naših žena u Ratu za nezavisnost, promijenila se tek 2002. godine kada je AK Parti došla na vlast – poručio je Erodgan.\n– Dok neki vrebaju priliku da iskorištavaju ime žene, mi radimo na tome da naše žene ostvare svoja prava i slobode, bez ikakve diskriminacije. Nadamo se da ćemo i u narednom periodu nastaviti iznalaziti rješenja za probleme naših žena, posebno kada je riječ o pitanju nasilja nad ženama – zaključio je Erdogan.\nPrethodni članakPotop u Splitu: U sat vremena pala ogromna količina kiše\nNaredni članakKrug 99: Na Balkanu je i dalje glomazan državni aparat koji generira sukobe


Miloš Ković, istoričar, o srpskom pitanju na Balkanu: Na Kosovu se brani i Republika Srpska - Citaj Filter\n– Mislim da je važno da to ljudi shvate. Ali bojim se da, kao što bivši predsednik Srbije Slobodan Milošević nije razumeo da se u Kninu brani Banjaluka, da se u Banjaluci brani Priština, tako i sadašnja politička elita u Beogradu ne shvata da se na Kosovu brani i Republika Srpska i da Srbi više ne mogu da se povlače – istakao je Ković komentarišući posljednja burna i na momente dramatična dešavanja na političkoj sceni Srbije.\nKOVIĆ: Najveća iluzija jeste spremnost da se za račun ili ljubav Zapada odustane od sopstvenog istorijskog i duhovnog nasleđa. Ta vrsta odricanja krenula je još krajem 18. i početkom 19. veka. Negde u tom periodu Srbi su postepeno počeli da prestaju da budu zavetna zajednica vere i ideala, i sve više su postojali “zajednica jezika i porekla”, po ugledu na, recimo, Nemce ili Italijane. Ta vrsta vezivanja je bila namenjena prevazilaženju podela između pravoslavaca, te katolika i muslimana srpskog porekla. Međutim, spremnost da živite u miru sa komšijama ne sme da vam zamagli osećanje sopstvenog identiteta, jer u protivnom dolazite do jugoslovenske ideje, kada se vi odričite onog što jeste da bi vas drugi prihvatili. Jugoslovenska ideja, sama po sebi, nije bila loša, ali ta vrsta iluzije je bila veoma opasna i kobna po Srbe. Zato nam je potrebna istina. Šta je to što nas čini srpskim narodom i šta nas je to čuvalo tokom vekova i mnogih ratova, seoba, “preveravanja” i genocida? Odgovor – to su naša sećanja i predanja, naš kosovski zavet, naša vera i naša Srpska pravoslavna crkva.Kada kažete “preveravanje”, na šta mislite?\nPrethodna U Srpskoj 86 novih slučajeva\nSledeća Žena koja je izmislila vegetu: Ko je Sarajka koja je napravila začin koji obožavamo?


Podrška na daljinu - Veselin Jevrosimović\nProšle sam nedelje pisao o radu od kuće kao načinu da se smanji kretanje i direktni kontakti među ljudima. Time usporavamo širenje infekcije, čuvamo živote najugroženijih i dajemo svoj doprinos u pomoći zdravstvenim radnicima i svima koji se požrtvovano bore da prebrodimo pandemiju. Rad na daljinu podrazumeva da u svojoj kući na raspolaganju imate osnovne alate za obavljanje posla, ali i dodatne sisteme koji u klasičnom poslovnom okruženju nisu neophodni. Posao ljudi koji su zaduženi za IT podršku zbog toga se značajno komplikuje.\nU jednostavnom scenariju kada neki zaposleni ponese svoj laptop računar kući kako bi mogao da radi bez odlaska na posao, postoje brojni problemi. Prvi je pristup zaštićenoj i zatvorenoj kompanijskoj mreži. Za ovo je potrebno obezbediti virtuelnu privatnu mrežu (VPN), što znači instalaciju neophodnog softvera, definisanje prava pristupa i obuku zaposlenih za povezivanje i korišćenje. Druga bitna komponenta rada od kuće je korišćenje sistema za komunikaciju. Idealno je da firme imaju svoje namenske platforme za ovu namenu, umesto da se koriste javni servisi koji su ovih dana ionako preopterećeni. Obično je to poslovna verzija nekog od poznatih softvera za instant komunikaciju,koja se namenski instalira na kompanijske servere, a o čijem radu brine IT podrška. Naravno da se u svakodnevnom poslu dešavaju problemi sa opremom i softverom. U vanrednoj situaciji, kada god je to moguće, problem treba rešiti daljinski, bez potrebe za direktnim kontaktom. Stručnjaci u IT sektorima firmi za ovu namenu mogu da obezbede sisteme daljinske podrške, pomoću kojih mogu da priđu računaru zaposlenog i na licu mesta izvrše potrebna podešavanja. U slučaju da je oprema neispravna, treba obezbediti odgovarajuće količine zamenskih uređaja i način da se oni dostave zaposlenom. Sve ovi su relativno novi logistički i organizacioni problemi koje neko mora da reši.\nU ovom trenutku, u celom svetu, stručnjaci zaduženi za IT podršku imaju pune ruke posla i njihov značaj vidljiviji je nego ikada. Nije zanemariva ni njihova uloga IT edukatora. Ako uzmemo u obzir da svi zaposleni koji to mogu rade od kuće, da učenici i studenti daljinski pohađaju časove, a da nastavnici koriste platforme za elektronsko učenje, onda je sigurno da će jedna od pozitivnih posledica nevolje koja nas je zadesila biti unapređena računarska pismenost.


Selfie u doba izolacije: Novčana kazna zbog fotografije | PC Press\n14. april 2020. Milan Živković\nBudući da je kretanje ograničeno već neko vreme, građani širom sveta na društvenim mrežama dele fotografije iz vremena kada su mogli slobodno da se kreću. Jedan par iz Australije umalo je skupo platio ovaj trend, a zbog toga što policija nije obratila pažnju na to kada je podeljeni selfie snimljen.\nKazna od tri hiljade dolara\nNa vratima stana u kojem žive Jaz i Garry Mott nedavno je zakucala policija, a sa kaznom od tri hiljade dolara zbog fotografija koje su postavili na svojim društvenim mrežama. Problem je nastao kada su organi reda pomislili da su fotografije snimljene tokom policijskog časa, te su požurili da naplate kaznu koja je osmišljena da građane obeshrabri da izlaze iz svojih domova tokom zabrane kretanja.\nU pitanju su ipak bile stare fotografije, snimljene 2019. godine, a incident je pokrenuo pitanja koja su u vezi sa tim koliko se uspešno policija nosi sa novom situacijom. Policija je tom prilikom istakla da ne nadgleda društvene mreže, već da je kazna napisana nakon što su drugi korisnici prijavili problematične fotografije.\nPročitajte i: Australija se bori protiv internet trolova\nIzgleda da je #Throwback haštag važniji nego ikada pre.\nTagovi: Australija, Karantin, koronavirus, selfie\n← Addiko banka uputila donaciju Institutu Torlak\nApple bio najviše imitiran brend za phishing napade u Q1 2020. →


Poljoprivrednicima stižu rešenja za doprinose – Moji Odzaci App\nPoreska uprava Srbije je saopštila da je u toku uručenje rešenja za uplatu doprinosa za obavezno socijalno osiguranje poljoprivrednika za 2020. godinu, za osiguranike kojima se obaveza utvrđuje rešenjem poreskog organa.\nStopa doprinosa za obavezno penzijsko i invalidsko osiguranje iznosi 25,5 odsto, dok je stopa doprinosa za obavezno zdravstveno osiguranje 10,3 odsto.\nGodišnji iznos doprinosa za obavezno socijalno osiguranje za 2020. godinu obveznik plaća u jednakim tromesečnim ratama u roku od 45 dana od dana početka tromesečja (15. februara, 15. maja, 15. avgusta i 15. novembra 2020. godine), na propisane račune koji su naznačeni u rešenju, sa pozivom na broj u čijoj je strukturi broj odobrenja za plaćanje (BOP).\nPrivremene tromesečne akontacije u 2021. godini, počev od prve koja dospeva 15. februara 2021. godine, uplaćuju se sa pozivom na broj odobrenja u čijoj je strukturi BOP opredeljen za uplatu obaveza za 2021. godinu i koji je prikazan u samom rešenju.\nPotrebno je da poreski obveznici prilikom uplata poreskih obaveza za 2020. godinu, odnosno 2021. godinu, postupaju u skladu sa navedenim uputstvima kako bi uplate bile ispravno proknjižene, ističu u Poreskoj upravi.\nNova usluga za obaveštenje o rezultatima PCR testa


srbijasport.net - Vesti - Odbojka - Dragan Đorđević prvi šeik Libije\nUtorak, 23.10.2018 13:40\n01.05.2018 Aleksandar Daišević 1189\nPriznati srpski odbojkaški trener Dragan Đorđević, uspešno je završio sezonu na klupi libijskog Svehli Misurate. Ovaj klub osvojio je titulu prvaka na impozantan način, bez poraza, sa samo pet izgubljenih setova, u 18 odigranih kola. To je najbolji rezultat u istoriji kluba koji je znao da proslavi osvajanje osme titule prvaka Libije. Potvrdio se veliki rad i znanje bivšeg odbojkaša i trenera kraljevačke Ribnice, Dragan Đorđević u inostranstvu radi već nekoliko godina (Rumunija, Iran, Kuvajt...),a ostvareni rezultat sa Svehlijem je kruna dosadašnjeg rada.\nTrofej u pravim rukama - Dragan Đorđević sa šampionskim peharom prvaka Libije\nOvo je zaista odlična sezona za klub u koji sam došao letos sa samo jednim ciljem, da vratim titulu prvaka Libije u Misuratu. Drago mi je da sam armiji navijača dao priliku da se raduju i da smo potvrdili da je ovo najbolji i najpopularniji klub u ovoj zemlji. Imali smo odlična izdanja na Arapskom klupskom prvenstvu, kao i klupskom afričkom prvenstvu, gde je nedostatak sportske sreće uticao da ne osvojimo neku od medalja. Ipak, u šampionatu Libije nije bilo dileme – vidno zadovoljan govori Dragan Đorđević.\nIako je prethodnih godina uvek bio sam, bez pomoći sunarodnika u stručnom štabu, u Libiji je uspeo da stvari promeni početkom ove kalendarske godine?\nPozivi Kraljevčane i osvoji titulu - Dragan Đorđević i Stefan Paunović sa zlatnim medaljama posle osvajanja libijskog šampionata\nOd polovine sezone samnom u stručnom štabu je i Stefan Paunović, bivši trener kraljevačkog Tehničara, kluba čiji sam osnivač i aktuelni predsednik. Stefan je angažovan da radi kao skaut i ostavio je odličan utisak, što me raduje i govori da nisam pogrešio u proceni. Kraljevačka odbojkaška škola, pogotovo trenerska, uvek ima šta da ponudi i definitivno je najbolja na našim prostorima. To govore rezultati. Sledi još malo obaveza u Libiji, pa povratak u Kraljevo i priprema za 12. izadnje odbojkaškog kampa u Mitrovom Polju – kaže Dragan Đorđević trener novog libijskog prvaka Svehli Misurate.\nNaravno, pred strategom iz grada na Ibru slede novi izazovi, da se naredne sezone ostvari i više nego sada.\nNa kraju ove takmičarske sezone kraljevački odbojkaški treneri su više nego uspešni. Željko Bulatović je kao prvi saradnik Zorana Terzića postao prvak Rusije sa damama Dinama iz Moskve. Aleksandar Bošković je osvojio titulu prvaka Kipra sa odbojkašicama Anortozisa, dok je prvak Libana postao Goran Ilić uz pomoć svojih sugrađana Vlade Petkovića i skauta Filipa Markovića. U međuvremenu, odbojkaši Kazme ponovo su prvaci Kuvajta, a sa klupe ih već godinama uspešno vodi Aleksandar Seničić. Titula prvaka Kipra u muškoj konkurenciji pripala je Pafijakosu u čijim redovima je blistao rođeni Kraljevčanin Ivan Todorović. Šlag na tortu je stigao iz Libije sa titulom koju je osvojio Dragan Đorđevići njegov prvi saradnik Stefan Paunović. Drugim rečima, ako želite trofeje, pozovi trenera iz Kraljeva.


Naslovna / Vesti / ČUPIĆ: U Bačkoj se osećam kao kod kuće!\nČUPIĆ: U Bačkoj se osećam kao kod kuće!\nStefan Čupić mladi i talentovani golman novog Superligaša iz Bačke Palanke pred ove Novogodišnje i Božićne praznike očekuje inostrani angažman, ali i nekrije želju da ako se inostrani angažman izjalovi ostane u redovima OFK “Bačke”.\nKako nam je i sam Stefan rekao, on je proveo četiri lepa meseca u Bačkoj gde se osećao kao kod svoje kuće i gde je na sebe skrenuo pažnju izvanrednim odbranama u samoj završnici jesenjeg dela sezone i upravo on je jedan od najzaslužnijih što je ekipa Bačke u poslednja tri kola osvojila sedam bodova.\nStefan je doskora bio član OFK “Beograda” ali od pre neki ima čiste papire od kluba sa “Karaburme”, gde mu je uprava Romantičara izašla u susret imajući u vidu Stefanu želju da se oproba u inostranstvu.\nUprava kluba u gradu sa leve obale Dunava Stefanu želi uspešan transfer u inostranstvo ali i nekrije želju da Stefan ostane još bar šest meseci u Bačkoj.\nNavijači “Plavih” bi voleli da Stefan ostane jer ih je svojim ponašanjem na terenu a posebno odbranama kupio i na neki način privukao k sebi.\nNadamo se da ćemo Stefana gledati i na proleće na stadionu Slavko Maletin Vava ukoliko ne ode negde u inostranstvo. Ako se to ipak dogodi, Stefanu želimo da se zahvalimo na uspešnoj saradnji i želimo puno uspeha i sportske sreće u nastavku karijere.


Izvor: KRIK, 10.10.2018.\nKada se bavite istraživačkim novinarstvom postoji strah, najopasnije je dok istražujete i dok ne objavite priču, a posle se strah smanjuje, jer je javnost upoznata sa tom pričom i glavnim akterima, a vi imate javnost iza sebe, kaže Jovanović.\n"Naše iskustvo je tako da smo imali dosta problema, pretili su nam na mrežama, kroz provladine tabloide smo označavani kao špijuni, imali smo situaciju da je našoj koleginici obijen stan i da istraga tapka u mestu", dodala je ona.\nSigurni smo, istakla je Jaovanović, "da su neke od tihstvari posledica onoga što radimo, da smo praćeni i prisluškivani i da je to radila obaveštajna agencija. Napadi su dolazili kad god smo radili neko istraživanje i to uglavnom kada smo radili istraživanja o nosiocima javnih funkcija".\n"Postoji strah jer vlast izlazi u medije i tabloidi pišu loše. Onda građani mogu da steknu lošu sliku na osnovu toga i posledice tih napada da neke psihički labilne osobe budu izrevoltirane", rekla je Jovanović.\nOna smatra da izveštaji Evropskog parlamenta o stanju medija u Srbiji napisani tako da ne može da se stekne realna slika kakvo je stanje u medijima i da situacija ne deluje tako strašno kao što jeste.\n"Situacija se ne menja, imamo 61 napad na novinare od početka godine, nije bolje nego prethodnih godina, pretnje su konstantne, mislim da izjave predstavnika BIA samo podgrevaju situaciju i može da bude gore", ocenila je Jovanović.\n"EU žmuri se na situaciju u medijima i pušta se da se dešavato što se dešava. Ne rešavaju se slučajevi napada na novinare. Stanje stoji i gore je iz godine u godinu", smatra novinarka KRIK.


Miloš Đokić ponovo u sremskom fudbalu | Sport In\ndec 21, 2020 vfl jug\nJedini zonaš iz pećinačke opštine, Sloboda iz Donjeg Tovarnika, nalazi se na „zimskom raspustu“.\nOvo se prvenstveno odnosi na igrački pogon, dok za čelnike kluba nema pauze u radu. Angažuju se novi igrači, odn. traži se „dobitna kombinacija“, kako bi igre i rezultati Slobode na proleće bili još bolji. Podsećamo, prvi deo prvenstva je okončan sa 29 osvojenih bodova, što je bilo dovoljno za peto mesto (11 bodova manje od lidera, Hajduka iz Divoša).\nJedna od novina je „šef struke“: u nastavku sezone Slobodu će predvoditi Miloš Đokić (35) iz Šapca. U fudbalskom svetu dobro poznato ime, a “dobar trag“ ostavio je i u sremskom fudbalu.\n– Fudbal sam počeo da treniram u Radničkom iz Obrenovca, gde sam prošao fudbalsku školu – „otvara fudbalsku lični kartu“ Đokić – Imali smo sjajne rezultate u takmičenju mlađih kategorija, posebno generacija 1985. Kao prvotimac, debitovao sam sa 16 godina u ondašnjem srpskoligašu Radnički Zorka iz Šapca. Fudbalski put me je vodio u Rudar iz Kostolca, Požarevac, Austriju, Jedinstvo iz Vladimiraca (u tri navrata), rumski Prvi maj (dva navrata), Miloš Pocerac iz Gornje Vranjske, Provo, Mačvu iz Bogatića, gde sam završio igračku karijeru u 35 godini.\nMiloš Đokić, foto: Živko Radivojević\nTrenerska karijera postaje sve zanimljivija.\n– Ovim poslom sam počeo da se bavim još dok sam igrao za srpskoligaša, Mačvu iz Bogatića – nastavlja Miloš Đokić – Tada sam završio UEFA B licencu i uporedo sam radio s mlađim kategorijama. Na kraju 2019. godine uspeo sam da upišem i uspešno završim školovanje za UEFA A licencu, što mi je definitivno bio znak da igračku karijeru, i posvetim se trenerskom pozivu. Prihvatio sam pinudu Jedinstva iz Vladimiraca, Prvo smo napravili veliki uspeh i vratili klub u zonski rang takmičenja. Nastavili smo sa sjajnim partijama i završili u gornjem delu tabele prvi deo prvenstva. Napravili smo sjajnu ekipu i trebalo je da budemo u samom vrhu i borimo se i za prvo mesto. Na žalost, imali smo velikih problema sa bolešću igrača (korona virus) i skoro na svakoj utakmici je nedostajalo nekoliko standardnih prvotimaca. U svakom slučaju, to je bio sjajajn period za mene, kao mladog trenera.\n– Na klupu Slobode dolazim na poziv sportkog prijatelja Siniše Đokića – ističe trener Đokić – Iz te sredine sam svojevremeno imao poziv da pređem kao aktivni igrač, ali niso mogle da nam se „sklope kockice“. Mislim da je sada pravi trenutak da sarađujemo. Dolazim u sjajno organizovan klub, sa dobrim uslovima za rad i igračkim kadrom koji obećava. U pregovorima smo s par v rhunskih igrača i mislim da ćemo na proleće biti mnogo jači. Pripreme počinjemo 17. januara, a u planu su i pripreme. Naravno, zakazali smo više kontrolnih utrakmica, tako da će svi igrači imati priliku da se dokažu i nametnu za startnu postavu. Ambicije su nam da igrači iz utakmice u utakmicu što više napreduju i da ostanemo u gornjem delu tabele i ako se ukaže šansa da napadnemo i sam vrh.


Grčki lekar upozorio na još jedan izvor korone: Na ovo niko nije mislio, a pravi je rasadnik zaraze! - Telegraf.rs\n02/12/20 | 14:08 ≫ 15:17\nGrčki patolog upozorava da se previše "opušteno" ponašamo kada neko umre od bolesti koja nije kovid\nIako još uvek nije tačno ispitano u kojoj meri mrtav čovek može prenositi koronu, pod hitno su potrebne bolje mere prevencije u tretiranju preminulih koji su umrli od drugih bolesti, upozorava predsednik Helenskog društva za sudsku medicinu Grigoris Leons.\n- Ne znamo ko je od njih bio zaražen korona virusom i od čega je zapravo umro jer ne testiramo ljude pošto umru - upozorio je.\nKao tipičan primer, Leon navodi slučajeve starijih ljudi koji umiru od svojih osnovnih bolesti u domovima za stare ili kod kuće, a niko ih ne testira na kovid-19. Tada ni radnici u pogrebnim firmama, a ni rodbina smatrajući da preminuli nije umro od korone, opuštenije postupaju sa njegovim telom i ne poštuju mere prevencije.\n- To je ozbiljna pretnja po javno zdravlje - rekao je i apelovao da bi svi koji preminu trebalo da se podvrgnu brzom testu.\nOn ističe da se korona virus može preneti u prvim satima, pa čak i danima nakon smrti pacijenta koji je možda bio zaražen kovidom.\nIz tog razloga se savetuje da se, bez obzira na to od čega je pacijent preminuo njegovo telo transportuje u kesi i sa pojačanim dodatnim merama tokom pripreme tela za sahranjivanje.\n- Kada neko umre ko nije prethodno bio hospitalizovan, mi zaista ne znamo jel umro od nečeg drugog ili od kovida - rekao je on dodajući da bi odmah trebalo da se uradi brzi test, kako mrtvo telo ne bi bilo rasadnik virusa.\nVideo: Grčka u haosu: Teški sukobi policije i demonstranata na centralnom trgu u Atini


Predstavnici četiri porodice iz Kninske ulice, čije se kuće nalaze na nižem terenu, iznelo je problem vezan za često plavljenje tog dela usled jačih padavina i nemogućnosti da kanalizacione cevi odvedu tu vodu. Prema njihovim rečima svaki put kada pada malo jača kiša, u njihovim dvorištima se skuplja voda i do pola metra visine, podrumi bivaju poplavljeni i oni su neko vreme onemogućeni da normalno prilaze svojim kućama i tim poplavljenim prostorijama. Po njihovom mišljenju, trebalo bi prokopati kanal koji bi odvodio suvišnu vodu, ali i osposobiti postojeće kanale koji su usled nebrige njihovih sugrađana, zatrpani.\nStanovnici Ulice Milice Rakić su rekli da im veliki problem predstavlja to što ona nije asfaltirana i nema javne rasvete, pa je prolazak kroz nju veoma otežan i deci i starijim osobama, naročito u vreme padavina. Kako su naglasili, tu se nalazi i privatna parcela koja je zapuštena i niko ne kosi korov, što dodatno otežava prolazak tom ulicom.\nNiz primedbi je izneto i na izgled Ulice Kralja Petra I koja je, prema njihovim rečima, u velikoj meri zapuštena, prljava, ne kosi se trava, baca se razno smeće i prave divlje deponije u neposrednoj blizini autobuskog stajališta, a zbog privatnog parkinga za kamione nemoguće je normalno prolaziti, već su primorani da taj deo prolaze putem, što je veoma opasno zbog gustine saobraćaja.\nKomisija je saslušala sve predstavke i uputiće ih nadležnim institucijama i ustanovama na razmatranje i rešavanje, a svi građani koji su se obratili dobiće pisani odgovor na kućnu adresu.


Mike Huckaby i Sebastian Mullaert za drugačiju Apgrade žurku – CLUBBING.RS\nMike Huckaby i Sebastian Mullaert za drugačiju Apgrade žurku\nNovember 23, 2015 • No Comments •Latest\nNakon rasprodatog nastupa Nicolas Jaara, nova Apgrade žurka zakazana je već 5. decembra u beogradskoj hali „Depo“ pod oznakom Apside, čija je namera da publici donese programski spoj drugačiji od ustaljenog.\nJedan od najuglednijih predstavnika detroitske scene Mike Huckaby i švedska zvezda u usponu Sebastian Mullaert, poznat i kao član kultnog tandema Minilogue, nastupiće zajedno u spoju dve različite generacije elektronske muzike koju vezuje jednako beskompromisan umetnički pristup.\nNakon sjajnih gostovanja u beogradskim klubovima Wash i 20/44, Huckaby prvi put nastupa u Depou gde će na velikoj sceni potvrditi kultni status kod ovdašnje publike, dok će Mullaert nastupom uživo dokazati zašto je njegova nova, samostalna karijera jedna od najblistavijih u protekloj godini. Domaću podršku pružiće naš međunarodno priznati producent Dejan Milićević, te vedete beogradske scene Gordan Paunović i Vlada Janjić. Ulaznice su u prodaji na blagajnama Gigstixa i Eventima po ceni od 600 dinara.\nMike Huckaby ima besprekoran pedigre stečen na prestižnoj detroitskoj sceni, čiji je jedan od vodećih ambasadora u svetu. Huckaby nije samo jedan od najcenjenijih disk džokeja „motornog grada“, već i jedan od njegovih najpredanijih učitelja i vlasnik legendarne prodavnice ploča „Record Time“ sa enciklopedijskom potkovanošću.\nBrigu o budućim generacijama pokazuje edukacijom mladih u detroitskom Youthwill centru, kroz časove rada u programima Ableton i Reaktor. Jedan je od retkih koji ukazuje na značaj muzičke teorije u elektronskoj muzici rečima: „Džez je kišobran ispod kog deep house obitava“. Pored vođenja dve ugledne etikete „Deep Transportation“ i „SYNTH“, njegova lista saradnika sadrži imena kao što su Model 500, Juan Atkins, DeepChord, Terence Dixon, Vladislav Delay, te Loco Dice i brojni drugi. Edukator iz Detroita, stalan je gost najvećih svetskih klubova kao što je berlinski Trezor, čiji je rezident i jedan od mostova dve scene.\nSebastian Mullaert – Boiler Room 2015\nSebastian Mullaert je klasično obrazovan muzičar na klaviru, violini i orguljama. Na početku eksperimentisanja u elektronskoj muzici, upoznaje Markusa Henrikssona sa kojim 1996. osniva sastav koji će skoro dvadeset godina kasnije biti stalno prisutan na svetskim listama najboljih nastupa uživo – Minilogue.\nPoznat je i kao deo projekata Son Kite, Trimatic, IMPS, kao i po solo projektu Ooze. Ono što definiše njegovu muziku su spontanost i konstantna promena u energiji. Izdaje redovno za etikete kao što su Minus, Ovum, Mule i Traum, a poslednji album u tandemu Minilogue objavio je za Cocoon. Nakon nedavne evolucije zvuka u žanrovski unikatnom pravcu, Mullaert je uspeo da prodrma svetsku elektronsku scenu, dobrim delom zaglavljenu u kreativnoj krizi, gde se u poslednjih nekoliko godina zvuk isuviše uniformisao.\nPrethodni Apgrade događaji ugostili su neka od najvećih imena savremene elektronske muzike kao što su Richie Hawtin, Nicolas Jaar, Loco Dice, Mathew Jonson, Function, Efdemin i drugi.


Politika sprečavanja pranja novca (AML) i upoznavanja Vašeg klijenta (KYC)\n1. Politika je pocketoption.com i njenih podružnica, (u daljem tekstu «Kompanija») da zabrani i aktivno sprovodi prevenciju pranja novca i bilo koje aktivnosti koja olakšava pranje novca ili finansiranje terorističkih ili kriminalnih radnji. Kompanija zahteva da se njeni službenici, zaposleni i saradnici da pridržavaju ovih standarda u sprečavanju korišćenja svojih proizvoda i usluga u svrhe pranja novca.\nU svrhe Politike, pranje novca se uopšteno definiše kao učestvovanje u aktivnostima napravljenim da se prikrije ili maskira stvarno poreklo kriminalno proisteklih postupaka tako da nezakonski postupci izgledaju kao da su proistekli iz legitimnih izvora ili čine legitimne stavke\n3. Uopšteno, pranje novca se javlja u tri faze. Gotovina prvo ulazi u finansijski sistem u fazi «plasiranja», gde se gotovina koja je nastala iz kriminalnih aktivnosti konvertuje u monetarne instrumente, kao što su novčani nalozi ili putnički čekovi ili se deponuje na račune u finansijskim ustanovama. U fazi «raspoređivanja», sredstva se transferišu ili prenose na druge račune ili druge finansijske ustanove da se novac dalje odvoji od svog kriminalnog porekla. U fazi «integrisanja» sredstva se ponovo uvode u ekonomiju i koriste se za kupovinu legitimnih sredstava ili za finansiranje drugih kriminalnih aktivnosti ili zakonskih poslova. Finansiranje terorizma ne mora da uključuje procedure kriminalnog delovanja, već pre pokušaj da se prikrije poreklo ili namenjena upotreba sredstava, koji će se kasnije koristiti u kriminalne svrhe.\nOd svakog zaposlenog u kompaniji, čiji su zadaci povezani sa nabavkom proizvoda i usluga kompanije i koji direktno ili indirektno sarađuju sa klijentelom kompanije, očekuje se da je upoznat sa zahtevima važećih zakona i uredbi koji se tiču njegovih ili njenih poslovnih obaveza, i izričita je obaveza takvog zaposlenog da ispunjava ove obaveze u svakom trentuku na način koji je u skladu sa zahtevima važećih zakona i uredbi.\n5. Zakoni i uredbe uključuju, ali se ne ograničavaju na: «Ispitivanje klijenata za banke» (2001) i «Opšti vodič za otvaranje računa i identifikaciju klijenata» (2003) Odbora za bankarski nadzor u Bazelu, Četrdeset + devet preporuka u vezi sa pranjem novca FATF, Patriotski zakon SAD-a (2001), Zakon o prevenciji i suzbijanju aktivnosti pranja novca (1996).\nKako bi bili sigurni da se ova opšta politika sprovodi, menadžment kompanije je definisao i održava tekući program u svrhu obezbeđivanja usklađenosti sa važećim zakonima i uredbama i prevencije pranja novca. Ovaj program služi da koordinira specifične regulatorne zahteve širom grupe u konsolidovanom okviru kako bi se efikasno upravljalo rizikom za grupu od izloženosti pranju novca i finansiranju terorizma širom svih poslovnih jedinica, pozicija i zakonskih tela.\n7. Svaka od podružnica kompanije mora da postupa u skladu sa AML i KYC politikama.\n8. Sva identifikaciona dokumentacija i zapisi o uslugama čuvaće se najmanje tokom perioda koji nalaže lokalni zakon.\n9. Svi novozaposleni će proći obuku o sprečavanju pranja novca kao deo obaveznog programa obuke pri zapošljavanju. Svi zaposleni na koje se ovo odnosi takođe moraju da završe AML i KYC obuku jednom godišnje. Učešće u dodatnim ciljanim programima obuke je potrebno za sve zaposlene koji imaju svakodnevne AML i KYS obaveze.\n10. Kompanija ima pravo da zahteva od klijenta da potvrdi njegove/njene informacije o registraciji navedene u momentu otvaranje trgovačkog računa o svom sopstvenom nahođenju i u bilo kom trenutku. Da verifikuje podatke, kompanmija može da zahteva od klijenta da dostavi notirane kopije pasoša, vozačke dozvole i nacionalne lične karte; izvoda bankovnih računa ili računa za režije da bi potvrdila adresu stanovanja. U nekim slučajevima. kompanija može da traži od klijenta da dostavi fotografiju na kojoj klijent drži identifikacionu karticu blizu svog lica. Detaljni zahtevi za identifikaciju klijenta su navedeni u odeljku za politiku AML na zvaničnom sajtu kompanije.\n11. Procedura verifikovanja nije obavezna za podatke identifikacije klijenta ako klijent nije dobio takav zahtev od kompanije. Klijent može dobrovoljno da pošalje kopiju pasoša ili drugog dokumenta kao dokaz svog identiteta odseku kompanije za podršku klijentima da obezbedi verifikaciju pomenutih ličnih podataka. Klijent mora da uzme u obzir da prilikom deponovanja/povlačenja sredstava putem bankovnog transfera, on/ona mora da dostavi dokumenta za kompletnu verifikaciju imena i adrese u vezi sa specifičnostima izvršenja i procesuiranja bankovnih transakcija.\nAko su se bilo koji podaci o registraciji klijenta (ime i prezime, adresa ili broj telefona) promenili, klijent je u obavezi da odmah obavesti odsek kompanije za podršku klijentima o ovim izmenama sa zahtevom da se ovi podaci isprave ili da se unesu bez podrške unesu izmene u profilu klijenta.\n12.1.Da bi promenio broj telefona naveden prilikom registracije na profilu klijenta, klijent mora da dostavi dokument kojim se potvrđuje vlasništvo novog broja telefona (ugovor sa mobilnim operaterom kao pružaocem usluga) i fotografiju ID dokumenta blizu lica klijenta. Lični podaci klijenta moraju da budu isti na oba dokumenta.\n13. Klijent je odgovoran za autentičnost dokumenata (njihovih kopija) i prihvata pravo kompanije da kontaktira odgovarajuće organe zemlje koja je izdala dokumenta za validiranje njihove autentičnosti.


EcoFair od 2. do 4. oktobra na Beogradskom sajmu - EkoForum\nObjavljeno 30. septembra 2019. 1. oktobra 2019. od ekoforum\nEcoFair od 2. do 4. oktobra na Beogradskom sajmu\nBEOGRAD – Međunarodni sajam zaštite životne sredine i prirodnih resursa – EcoFair, najveći je i najreprezentativniji skup ove vrste u regionu. Ima privredno-edukativni karakter, a posvećen je sistemima i mehanizmima zaštite životne sredine. Centralne teme su „zelena ekonomija“, industrija reciklaže i upravljanje otpadom.\nOba programa – i izlagački i stručni prateći, obuhvataju sve segmente zaštite životne sredine: zemljište, vazduh, vodu, prirodnе resursе, reciklažu, berze ekoloških usluga, lokalnu samoupravu, komunalnu opremu, nevladin sektor koji se bavi zaštitom životne sredine. nastavak>\nPrethodni članakPrethodno Nakon sastanka sa “Odbranimo reke Stare planine”, Vučić obećao zabranu izgradnje MHE u zaštićenim zonama\nSledeći članakSledeće U Beogradu počeli sajmovi energetike, životne sredine i pametnih tehnologija


Iran: Napad na bazu povezanu sa Revolucionarnom gardom\nTanjug 2. februara 2019. 07:56\nTEHERAN – Iranska državna televizija objavila je da je u jutrošnjem napadu na bazu paravojnih snaga Basidž, jednim od pet oružanih formacija Revolucionarne garde, jedna osoba ubijena, a petoro je ranjeno.\nAP prenosi da se napad desio u gradu Nikšar na jugoistoku Irana.\nNavodi se da iranske vlasti nisu saopštile detalje vezane za napad, za koji jkoš uvek niko nije preuzeo odgovornost.\nNapad se desio tokom jutarnjeg podizanja zastave u toj bazi.\nNikšar se nalazi u iranskoj pokrajini Sistan-Balučistan, a prošle nedelje u dvostrukom napadu koji se prošle nedelje dogodio u tamošnjoj prestonici Zahedan, kada su povređena tri policajca. U prošlosti su za takve napade odgovornost preuzeli lokalni separatisti i krijumčari droge.


Đoković: "Volim kada nema oscilacija u igri" - Sportske.net\nĐoković: "Volim kada nema oscilacija u igri"\nSrpski teniser Novak Đoković izrazio je zadovoljstvo svojom partijom u osmini finala turnira u Dubaiju, u pobedi nad Robertom Bautistom-Agutom u kojoj je protivniku prepustio četiri gema.\nDrugi teniser sveta plasirao se u četvrtfinale ATP turnira u Dubaiju nakon sjajnog izdanja u duelu sa Špancem Robertom Bautistom-Agutom, u kome protivniku nije dao šansu da izbegne poraz.\nNakon fantastične partije i trijumfa rezultatom 2:0 (6:1, 6:3) Đoković je izjavio da voli kada odigra meč bez oscilacija i kada ga servis "gura" ka pobedi.\n"Odigrao sam stvarno jedan dobar meč od prvog do poslednje poena. Nisam imao uspona i padova, a volim kada nemam oscilacija u igri. Posebno, zadovoljan sam servisom koji je mi je pomogao da rutinski odnesem pobedu, jer sam osvojio mnogo lakih poena" rekao je Đoković.\nRival Novaka Đokovića u četvrtfinalu biće Mihail Južnji, jedan od retkih tenisera koji se može pohvaliti solidnim odnosom pobeda i poraza u duelima sa srpskim teniserom.\nRus je iz devet međusobnih okršaja sa Đokovićem tri puta izlazio kao pobednik a Novak je uoči desetog duela sa Južnjim pohvalio jednoručni bekhend svog rivala.\n"Mihail je već duže period u vrhu tenisa, a poseduje jedan od najlepših jednoručnih bekhenda na ATP turu. Taj udarac kod njega nije isti kao kod ostalih tenisera, on je vrlo dobar igrač" zaključio je Đoković.\nPrvi reket Srbije brani trofej na ATP turniru u Dubaiju a ukupan nagradni fond na ovom turniru iznosi 1.900.000 dolara.


Druga po redu samostalna izložba slikarke na svili i pesnikinje Vesne Maksimović - Humanitarniradio.inf\nU Malom likovnom salonu Narodnog muzeja Kragujevac, večeras je održana druga po redu samostalna izložba slikarke i pesnikinje Vesne Maksimović,pod nazivom ,,Odsjaj svile kao odraz vremena“. Publika je mogla da vidi eksponate ručno rađenih abažura na lampama, sa postoljem od voska i metala kao i oslikane tunike i svilene marame. Postavka je inspirasana ornamentima srpske srednjevekovne umetnosti,tako je ovo jedinstveno prilika da se ovako nešto predstavi u Kragujevcu a i šire rekla je Vesna za medije.\nNa pitanje,zašto baš svila,umetnica je rekla da je sama svila po sebi živ materijal ,ali ujedno i žilav, i zahtevan i traži strpljenje tokom rada. Svila je neuhvatljiva, slobodna i za oslikavanje potrebno je iskustvo, rekla je slikarka, a koje je ona sticala tokom vremena još od 2014.godine kada je i prepoznala sebe u tome. Na pitanje ,zašto srednjevekovni motivi rekla je, da jojj je čast i ponosna je što je motive upravo pronašla u srpskoj srednjevekovnoj umetnosti, а jedan od razloga je i činjenica da je veoma važno sačuvati tradiciju našeg naroda jer samo tradicija čini njegov identitet.\nMali likovni salon, Narodnog muzeja je bio veoma posećen i uz poštovanje epidemioloških mera, svi posetioci su mogli,, naizmenično učii i pogledati prelepu postavku Lepota oslikane svile i i abažura lampi je bio praznik za oči i dušu, i koliko je postavka originalna nije ostavila ravnodušnim ni slučajne prolaznike, koji nisu mogli da prođu a da ne pogledaju izložene eksponate.


Test /Nezamjenjiv pri udesima: Pogledajte posljedice nevezivanja pojaseva / Radio Sarajevo\n08. 10. 2016. u 08:10:00 Radiosarajevo.ba\nDa "kaiš" čuva život, znaju svi savjesni vozači, baš kao što im je poznato da nevezivanje pojaseva potpuno anulira dejstvo drugih elemenata pasivne sigurnosti. Recimo, u nekim situacijama dešava se da otvaranje zračnih jastuka u modernim automobilima predstavlja otežavajuću okolnost pri udesima uz nevezane pojase.\nAnalize pokazuju da se u Njemačkoj veže 98 procenata vozača, u Austriji je "kvota" niža (88 posto), a u BiH 20-30 posto! Indikativno je da zakonodavac u BiH mora represivnim mjerama prisiljavati vozače i saputnike na jedno od temeljnih pravila – vezanje sigurnosnih pojaseva.\nTagovi: automobili sigurnost udes\nTest / Koje su najbolje cjelogodišnje gume: Iznenađujući rezultati ACE-a


Sredstvima iz oportuniteta podržana tri užička projekta | Užice online\n14,3 miliona dinara za projekte\nPo osnovu odlaganja krivičnog gonjenja (oportuniteta), Vlada Republie Srbije donela je rešenje o raspodeli 500 miliona dinara na 139 projekata od javnog interesa.\nOvogodišnjim sredstvima iz oportuniteta biće finansirani projekti Narodnog muzeja Užice i Narodne biblioteke Užice sa oko 9,3 miliona dinara. Za zamenu stolarije na jednom od objekata Narodnog muzeja opredeljeno je oko 7,5 miliona dinara.\nNarodna biblioteka Užice dobila 1,8 miliona dinara za nabavku namenskog automobila za dostavu knjiga osobama sa invaliditetom i korisnicima u seoskim područjima, kao i za praćenje i vršenje nadzora u optštinskim bibliotekama.\nZa Zdravstveni centar Užice opredeljeno je pet miliona dinara za nabavku kombi sanitetskog vozila za potrebe Hitne medicinske pomoći Doma zdravlja u Arilju.\nNa bolničkom lečenju 402 kovid pacijenata\nPočinje kažnjavanje pešaka u saobraćaju